Erretiroa eta bizi-ziklo berria prestatzeko modulua. - Helduak Adi\nErretiroa eta bizi-ziklo berria prestatzeko modulua.\n10/06/2022 05/06/2019 Egilea Helduak Adi!\n“Erretirorako eta bizi-zikloaren etapa berrirako prestakuntza” moduluaren helburua da ziklo berrian jarraitzen duen bizitza-proiektua eguneratzea da, etorkizuna ikusten laguntzea eta nahi den bizimoduari aurrea hartuz proiektu pertsonal bat gauzatzea. Horretarako beharrezkoa izanen da:\n→ Hirugarren adinaren bizi fasearen eta garapen pertsonal eta sozialeko oinarrizko beharrak asebetetzeko ingurunean dauden aukeren berri ematea.\n→ Desira eta behar berriak identifikatzen laguntzea, denbora modu eraginkorrean, konstruktiboan eta sormenez erabiliz, eskura dauzkagun esperientzia eta ezagutzak kontuan hartuta.\n→ Etorkizuna planifikatzen irakatsi etapa berri horretaz gozatzeko, garapen norberarekiko eta gizarte-ongizatearekiko jarrerak eta balio positiboak integratuz.\nOinarrizko beharren eta horiek betetzeko behar diren gaitasunen ikuspegi orokorra ematen duen sarrera-modulua da, pertsona bakoitzak bere banakotasunetik eta bizitza pertsonal, familiar, sozial eta profesionalaren ibilbidearen arabera bere indargune eta ahultasunen diagnostikoa egin eta bere bizi-proiektuaren eszenatokia, bizitzaren fase berria, burutu dezan. Prestakuntzaren bidez, irekitzen diren aukerak indartu nahi dira, erretirorako eta bizi-ziklo berrirako trantsizioak izan ditzakeen ondorio negatiboak arintzeko.\n“Erretirorako eta bizi-ziklo berrirako prestakuntza” sarrerako modulu hau Prestakuntza Plan baten eskaintzari sarrera eman behar dion ataria da, oinarrizko behar bakoitzean sakontzen duten modulu espezifikoekin, eta parte-hartzaile bakoitzaren bizi-proiektuaren arabera aukerako prestakuntza eta pertsonalizatua izan dadin.


hodei guztien gainetik...: Cap de Laubere (2213m)\nCap de Laubere (2213m)\nABIAPUNTUA: Ens (1200m)\nPirinioen paraleloa den A64 autopistan barrena joango gara 15. irteeraraino, hau da, Lanemezango irteeraraino. Hemen hegoalderantz, Arreau eta Saint Lary herrietara joango gara Vallee d'Aure haran ederrean gora. Saint Lary herria gibelan utzi eta segidan ezkerretara Azeteko mendatean goiti igotzen den bidea hartuko dugu. Lehen herrira ailegatzean (Sailhan), eskuinetara Ens herrira igotzen den errepidea hartu behar da. Herriko plazan uzten ahal da autoa, edo elurrik ez badago herritik goiti pista bat metro batzuz igota dagoen aparkalekuan.\nKlasikoak zerbaitengatik izaten dira klasiko. Musikan gertatzen da, zineman ere bai, eta baita mendi eskian ere. Izen handirik gabeko mendia bada ere, eskizaleen artean Aure bailarako klasikoetako bat da Cap de Laubere. 1000 metro inguruko desnibela, malda konstantea eta elur hautsak inguruak tapatzen dituelarik paisaia ederra. Ez da deus gehiago behar...\n10:11 : Ens (1200m)\nHerritik goitixeago dagoen aparkalekuan utzi genuen autoa eta bezperan zuritutako larre elurtuetan segidan paratu ahal izan genituen eskiak.\nEgun eguzkitsu baina hotza genuen eta elurra hasmentatik arin eta idorra. Baldintza paregabeak mendi eskirako. Metro batzuk hegoaldera iganda, magalean ezkerretara bakarrik ikusten den zuhaitz aldera biratuko ginen. Hortik pasatzen da udako bidea ere...\nCoudereko ertzetik jaisten den bizkarra inguratu eta metro batzuk galduta basotxo batean sartuko ginen. Puntu horretatik aitzinera elur gruza lodiagoa harrapatuko genuen, oinarri zaharra freskoaren azpian.\nMendi egun paregabea genuen, haizerik gabe, eguzkitan goxo eta itzaletan hotz. Irudian Azet herrixka bidetik...\nCoumeko laku ingurutik pasatuko ginen, ekialdera joz bertze bizkar bat inguratzeko.\nBehin bigarren bizkarra inguratuta ipar isurialdeko madal zabalak izanen genituen gailurreraino. 600 metroko desnibela gainditzen da malda hauetatik eta elur onarekin jaisteko zoragarriak dira.\nMalda tenteago bat gaindituta, malda etzaten da eta puntu honetatik gailurra ikusten da. Parean itzaletan ikusten den puntatxoa da Cap de Laubere.\nAitzinetik igo zen eskiatzaile batetik irekitako arrastotik eroso igo ginen. 15-20 zentimetroko hauts geruza elur gogorraren gainean zegoen pausatuta eta bere lana bazuen arrastoa egiteak.\nAureko bailarak konstraste ederra osatzen zuen mendi elurtuekin.\nIgoeraren azken zatian malda pixka bat estutzen da eta ingurua ikusgarriagoa bilakatzen da.\nSarrouyes mendia ekialdean...\nMalda tenteago batetik gailurraren ondoko lepotxora atera ginen. Hegoaldeko isurialdera pasatu eta azken metro errazei ekinen genien.\n12:17 : Cap de Laubere (2213m)\nHaizerik gabe eta eguzkitan egonaldi goxoa izan genuen tontorrean. Gibeletik heldu ziren eskiatzaileak ailegatu baino lehen, gauzak prestatu eta beheiti abiatu ginen, elur hautsetan gure sinadura idaztera.\nElur bikaina izan genuen bide guzian zehar. Arina, idorra, Pirinioetan gehiegitan harrapatzen ez den horietakoa...\n13:18 : Ens (1200m)\nHiru ordu pasatuxeko ateraldiak zapore ezin hobea utzi zigun. Urte lehen egunetako bigarren eski saioa ere hautsetan! Leku arras gomendagarria!\nEgilea: Estebe ordua: 14:31\nEtiketak: Cap de Laubere (2213m)\nPlagnot de Soubirou (1726m), Crabe (1916m)


Cookie-Politika - Cristina Enea Fundazioa\nwww.cristinaenea.eus webguneak cookieak erabiltzen ditu; cookieak web-zerbitzari baten bitartez hainbat helburutarako bidaltzen diren fitxategiak dira.\nwww.cristinaenea.eus webguneak informaziorako sarbidea errazteko eta pertsonalizatzeko erabiltzen ditu cookieak; adibidez, Google Maps-en egoitzaren kokapena ezagutzeko edo Google Analytics bitartez bisitarien datuak gordetzeko.\nSaioko cookieak erabiltzaileak nabigatzailea ixten duenean iraungi eta ezabatzen dira. www.cristinaenea.eus webguneko cookieak era horretakoak dira. Salbuespen bakarrak erabiltzaileak cookie-politika onartu duela eta aukeratutako hizkuntza biltzen dutenak dira, horiek modu iraunkorrean biltegiratzen baitira.\nwww.cristinaenea.eus webguneak biltzen dituen cookieak honako helburu hauetarako erabiltzen dira:\nwww.cristinaenea.eus webguneak Google Analytics eta Google Maps erabiltzen ditu egoitzaren kokapen-mapa erakusteko eta webgunerako bisiten jarraipena egiteko.\nAplikazio horiek beren cookie propioak gordetzen dituzte, eta www.cristinaenea.eus webguneak ez du horien gaineko inolako kontrolik. Googlek du cookie horien erantzukizuna; horrez gain, cookie-politika propioa du, hemen kontsulta daitekeena: http://www.google.es/intl/es/policies/privacy/


Joselyn Ganchozoren testigantza, MGEPeko Fabrikazio mekanikoko diseinuko DUAL ikaslea Ekiden | Mondragon formación profesional\nJoselyn Ganchozo (Aretxabaleta), MGEP-eko GMHZko Fabrikazio Mekanikoko Diseinuko 2. mailako ikaslea da. Hona hemen bere testigantza:\nZergatik aukeratu zenuen goi mailako ziklo hau?\nBatxilergoa bukatu nuen eta galduta nengoen. Ingeniaritza informatikak atentzioa deitzen zidan eta Informatikako Gradua ikasten hasi nintzen MU-n. Baina aurrera ez segi eta ziklo bat egitea erabaki nuen. Informatikarekin erlazionatutako ziklorik ez nuen nahi eta batxilergo teknologikoa egin nuenez. diseinuko goi mailako zikloa egitea erabaki nuen. Ate irekietara ezin izan nuen joan baina Gorka Aretxagarekin, Lanbide Heziketako zikloko koordinatzailearekin egon nintzen eta berak orientatu zidan diseinuko zikloa aukeratzera.\nGertutasunagatik, Aretxabaleta ondoan dagoelako. Fama ona duelako.\nInformatikako Gradua egitean ondo moldatu nintzen ikaskideekin, baina jende asko eta nire “profilagatik” (informatika ez nuela oso gustukoa ikusi nuen) ez nintzen guztiz integratuta sentitu. Orain berriz goi mailako zikloan, kanpoko jendea ere izan dugu klasean, baina nire profila edo estiloarekin gertuago zeudenez, erosoago sentitu naiz eta ikasle gutxi ginenez ere, oso giro ona sortu da gure artean.\nHeziketa ziklo honetan ETHAZI metodologia aktiboarenkin lan egiten duzue, hau da, ekipo-lanean erronkak eginez funtzio profesionalak lantzen dituzue. Zer nolako erronkak egin dituzue?\n2. mailan, Dassault-eko 3DExperience-ek eskaintzen duen eremu kolaboratiboa erabiliz, CATIA-rekin plastikoa injektatzeko injektora baten diseinua egin, molde bat diseinatu eta ekoiztu eta probak egin genituen. Eta azken erronkan, Skateboard bat diseinatu eta ekoiztu dugu.\nEsperientzia ona izan da. Nire burua gustura ikusi dut ikasten ari nintzenarekin eta etorkizunari begira diseinuan gehiago espezializatu nahiko nuke.\nDUAL formakuntza programa aukeratu zenuen, zer esan dezakezu?\nEKIDE GROUP S.L.-n nago DUAL-a egiten, Ingeniaritza eta Fabrikazioko negozioan lanean 2020-ko irailetik.\nNX programarekin egiten dut lan gehienbat diseinu teknikari bezala: 3D-ko piezen diseinuak, zuzenketak, aldaketak, piezen zerrenda, eta 2D planoak gero ekoizteko.\nBulegoko giroa oso ona da eta edozein zalantza daukadanean, edonori galdetu eta beti laguntzeko prest daude.\nEKIDEn Ingeniaritza eta Fabrikazioko negozioan, bezeroak 3D-ko diseinua ematen digu eta guk hobetu egiten dugu fabrikazioari begira errezagoa eta merkeagoa izateko. Azkenik hornitzaileei bidaltzen dizkiegu behar ditugun material zerrendak eta diseinuak prototipoak eta hasierako serieak egiteko.\nNik neu Diseinu teknikari bezala lanean ari naizela esan daiteke.\nNorberaren lana ondo ez bada egiten, ez dala produktua aurrera ateratzen. Nire lanak, besteen lanetan du eragina, beraz, lantalde hori ondo mantendu eta moldatu behar da.\nTxapazko eta Plastikozko piezen diseinu eta berdiseinuekin ibili naiz batez ere, 2. mailan ikusi ditugun moduluekin dauka gehienbat erlazioa. Eta NX ere klasean zerbait eman dugu (batez ere SolidWorks-ekin egiten dugu lan klasean) baina hemen askoz gehiago sakondu dut.\nNire lehenengo lan esperientzia izaten ari da. Hasieran enpresan ondo ez integratzeko eta galduta sentitzeko beldurra nuen, baina errealitatean guztiz kontrakoa gertatu da. Lankideen artean komunikazio ona eramaten bada, lanean eroso sentitzen zara.\nBete al du zikloak (ikasketa+praktikak) zure gogoa?\nBai, nire hasierako espektatibak guztiz bete ditu oraingo zikloak. Gainera, Industria diseinu eta produktu garapeneko Ingeniaritzako gradua ikasten jarraitu nahi dut, diseinu munduan gehiago espezializatzeko.\nDUAL-ean, zelan zure esperientzia, ikasi+lana?\nIkasten eta lanean egon naizenean, ez dut estututa egon naizen sentsaziorik, baina etorkizunean Graduan ikasten eta lanean banago, esfortzu gehiago egin beharko dut, baina gogoz nagoenez, DUAL modalitate honetan jarraitzea gustatuko litzaidake.\nKategoriak DUAL hezkuntza programaeginez ikasiFabrikazio Mekanikoko DiseinuaGoi Mailako Heziketa ZikloakMondragon Goi Eskola Politeknikoa


"The Swell Season" eta "Gimme Danger" dokumental musikalak Filmazpit katalogoan • ZUZEU\n“The Swell Season” eta “Gimme Danger” dokumental musikalak Filmazpit katalogoan –\nOihaneder Euskararen Etxearekin elkarlanean aurtengo udaran ere bi dokumental musikal gehitu dira Filmazpit katalogora: “The Swell Season” (2011) Glen Hansard eta Markéta Irglóvaren arteko egiazko amodio istorioa kontatzen duen filma eta “Gimme Danger” (2016) The Stooges taldearen ibilbidea Jim Jarmusch-en eskutik.\n“The Swell Season”, hiru urteren buruan filmatu zen zuri-beltzeko dokumentalak, Glen Hansard eta Markéta Irglová-k osatutako duoa jarraitzen du Once (2006) filma indie-an lortu zuten ospearen ondoren. Aipatu filmean ikusi genuen euren aurreneko elkarlana eta Abesti Original Onenaren Oscar saria jaso zuten Falling Slowly abestiagatik. Dokumentala inflexio puntua izan zen une horretan hasten da gero denbora eta asmoetan salto eginez, istorio indibidual nahiz familia istorioak errepasatzeko. Hasieratik, Nick August-Perna, Chris Dapkins eta Carlo Mirabella-Davis zinemagileek, abeslari bakoitzarekin bakarka egindako galdera eta erantzun sesio bat aurkezten dute. Aurrena txikitako pasadizoak eta ospearen inguruko hausnarketak egiten badituzte ere, elkarrizketa hauetan euren arteko hausturaren zantzuak nabarmenak dira.\n“Gimme Danger”, Jim Jarmuschen dokumentala, Iggy Pop eta The Stooges taldeari eginiko omenaldi erakargarria da. Ez da inondik ere Jarmuschen ageriko estiloa duen filma eta Iggy bera ere ez da Jarmuschen ohiko pertsonaia bat (elkarrizketetan umoretsuegia eta zuzena, bere iritzia berehala helarazteko prest). Iggy, James Osterberg Jr. jaiotzez, Michiganen jaio zen eta berehala institutuko musika taldea utzi eta blues musikariekin elkartu zen. Gaztetan konturatu zen bazuela halako indar erakartzaile bat taula gainean gerriz gora biluzik ateratzen zenean. Bazituen Jagger bezalako mugimenduak edo, Jagger baino hobeak! Dokumentalaren bizkar hezurra 69 urteko Iggy Pop-i eginiko elkarrizketa sakona da, Iggyren haurtzaroko eszenak erakusten dizkigun stop-motion animazioa erabiliz apainduta.\n“The Swell Season” hainbat jaialditan egon da: Tribeca Film Festival, Sail Ofiziala; Stockholm Film Festival, Sail Ofiziala; Newport Film Festival, Sail Ofiziala; edo/eta Milan Film Festival, Sail Ofiziala. “Gimme Danger” filma berriz, Zinemaldia 2016 Zabaltegi sailean edo Cannes 2016 Midnight Screenings sailean eman zen.\nFilm sorta eklektikoa\nazpitituluak, euskara, Kultura, zinea, zinema


Lezo-Donibane arteko bidea osa dadila eskatu du berriz ere Eguzkik : Oarsoaldeko Hitza\nLezo-Donibane arteko bidegorria eta eta espaloi zabalagoa eskatu ditu berriz ere Eguzkik. Bidean hainbat pintaketa azaldu dira.\nEguzki Euskal Herriko Talde Ekologista eta Antinuklearrak beste behin eskatu du abian jar dadila Lezo eta Donibane arteko bidegorriaren eta espaloi berriaren egitasmoaren hirugarren zatia. Badira aste batzuk taldeak gaiaz kezkati oharra helarazi zuela, eta horren aurrean, taldearen ustez, aldundiak “kasualitatez, egun batzuk geroago, egiten ari garen zarata isiltzeko” oharra zabaldu zuen. Laster zati hori lizitaziora aterako zuela adierazi zuen oharrean foru erakundeak. “Gai horri etekina ateratzeko asmoarekin, hurrengo hauteskunde autonomikoetan pentsatuz, albiste bat atera zuen aldundiak”, zehaztu dute Eguzkitik. Horren harira, bide horretan pintaketa “espontaneo” batzuk egin dituztela adierazi du taldeak.\nEguzkik oroitarazi du 500 metroko bidea dela oraindik ere bidegorri eta espaloi zabalagorik gabe dagoena, zehazki, garai bateko termikoaren ingurutik doan bide zatiarena; aurretik eginak dituzte azpiegitura horren bi zati Lezotik hasita Donibanerantz. Egitasmoaren hirugarren eta azken zatia da egiteko falta dena, Eguzkiren ustez, arriskuz betea dagoen zatia alegia: “Egia bakarra da, 50 zentimetro eskaseko espaloi zati horretatik igarotzen diren bakoitzean, herritarrek beren burua arriskuan jartzen jarraitzen dutela. Oinezkoek, txirrindulariek eta beste kirolari batzuek bi noranzkoetan errepidearen ondotik igaro behar dute. Gainera, autoek baimendutako gehienezko abiadura gutxi errespetatzen dute”.\nHorrela, aldundiak diru publikoa “xahutzen” duela adierazi dute taldeak, “proiektuak behin eta berriz berregiteko, proiektu bat beharrezko egiten duten gauza berriak egunero aurkitzen dituztela argudiatuz. Noiz arte itxaron behar dugu? Istripu bat gertatu arte agian?”.\n“Proiektuak behin eta berriz berregiteko” asmoen beste adibide bezala Donibaneko gune historikoko ur saneamenduaren adibidea oroitarazi du Eguzkik: “Saneamenduak urteak daramatza urei buruzko Europako zuzentaraua bete gabe, eta are urte gehiago daramatza proiektuan. Erakundeak ez dira ados jarri konponbide bat lortzeko, hondakin urak Pasaiako badiara isuri aurretik trata daitezen. Bada garaia alderdiek hauteskunde garaian biziberritzeaz etengabe hitz egiten duten badia horrena alde zerbait egiteko”.


‘Gaztaizale’ dastaketako laugarren saioa asteartean, Idiazabalen Ordiziako . Noticias de Gipuzkoa\n‘Gaztaizale’ dastaketako laugarren saioa asteartean, Idiazabalen Ordiziako\nidiazabal- Gaztaizale dastaketa eta uztartze zikloko laugarren saioa egingo dute asteartean, Idiazabalen. Oraingoan, mugaz bestaldeko Ossau-Iraty gazta izango dute gazta gonbidatua. Ohi bezala arratsaldeko 19.00etan hasiko dute saioa Idiazabal Gaztaren Interpretazio Zentroan, aurten 10. urtemuga ospatzen du eta. Saioaren prezioa sei eurokoa da eta izena emateko 943188203 telefonora deitu behar da. - M.A.\nordizia- Ordiziako Foruen pasealekua trafikoarentzat itxita egongo da gaur, igandea. Izan ere, ikasturte amaierako festa antolatu dute ordiziako Urdaneta eskolako guztiek, eta hori dela eta, gaur ezingo da bide horretatik ibilgailurik pasa. Ordiziako Udaltzaingoak jakitera eman du oharra eta ibilgailua hartu behar dutenek pasealekua itxita egongo dela kontuan izan dezaten nahi dute. - M.A.\nlegorreta- Odol emaileek zita izango dute asteartean Legorretan. Azkenaldian bezala, goiz eta arratsaldez egongo da odola emateko aukera. Honakoa izango da ordutegia: 10.00etatik 12.30era goizean, eta 17.00etatik 20.30era arratsaldean. Oraingoan, ordea, lekua aldatu dute eta Herri Antzokian izango da. Ordua hartzeko, deitu edo idatzi 659 58 75 29 telefono zenbakira.- M.A.\nataun- Lizarrustiko Parketxetik abiatuta Aralarko anfibio eta narrastiak ezagutzeko irteera egingo dute gaur, parketxetik 10.00etan abiatu eta 13.30ak arte. Lareoko urtegi inguruan burutuko dute jarduera hori, izan ere, lekua aproposa dela uste dute antolatzaileek anfibio eta narrastiak ikusteko. Gidari lanetan Ander Izagirre arituko da informazioa emanez, eta saioaren prezioa bost eurokoa izango da. - M.A.


Oriamendi 2010 - Apustuak\nPilotalekuan nola egin apostu\nPilotako apustuen sistema ulertzea zaila izan daiteke pilotari profesionalen arteko partida bat ikustera frontoi batera lehenengoz joaten den pertsona batentzat. Bere funtzionamenduari erreparatuta, ordea, ez du sekretu handirik.\nApustu tradizionalaren azken helburua partidaren irabazlea asmatzea da, hau da, pilotari edo bikote irabazlearen gerrikoaren kolorea: urdina edo gorria. Apustuak egiten dituena ARTEKARIA da. Ikusleen aurrean jartzen da, partidari bizkarra emanez, eta bere egitekoa da ikusle batek eskainitako apustua beste batek egindakoarekin gurutzatzea.\nArtekariak, bi ikusleren jokoa aurrez aurre jarrita, bi apustu berdintzea lortzen duenean, teniseko pilota huts bat botatzen dio ikusle bakoitzari, eta barruan dagokion papera edo TRABESA darama, egiaztagiri moduan. Trabes horretan hainbat datu ageri dira: zer koloreren alde jokatzen den, arriskatu beharreko kopurua (ezkerraldean), irabaz daitekeena (eskuinaldean) eta artekari bakoitzaren identifikazio zenbakia. Era berean, igorritako apustuaren zenbakia jasota dago; hala, trabesa galtzen baldin bada, gordetako ondoan erkatuta bilatu ahal izango du bitartekariak.\nPartida edo jaialdia amaitzean, artekariak apustu guztiak kitatu behar ditu bere bezeroekin. Galtzaileei kobratuko die irabazleei ordaintzeko, eta azken horiei bitartekaritzako ehuneko bat edo ARTESARI bat kobratuko die.\nBerritasun gisa, Galarretak diru gutxiago gastatu nahi duten pertsonentzako leihatila bat ireki du, non gehienez 10 € joka daitezkeen.\nPartida batean faborito argiak izan ezean, dirua parean aterako da, hots, 100 100i. Haatik, talde baten aldeko apustua egiten dutenak gehiago badira, markagailua 0-0 dagoela, MOMIO duen apustua hartzeko prest egongo dira, esate baterako, 100 80ri. Momio hori partidan zehar aldatuko da, tantoak egin ahala. Hala, markagailuan dagoen aldea zenbat eta handiagoa izan, orduan eta txikiagoa izango da momioa. Aldaketa hori poliki gertatzen dira partidaren hasieran, eta azkarrago, berriz, amaierara gerturatzen garenean.\nFrontoian oso zaila izaten da, halaber, bitartekarien KANTATZEKO modua ulertzea. Kopuru bakarra kantatzen duenean, erraza da: 100 urdin esaten badute, apustua hartzen duen ikusleak 100 € jokatzen ditu beste kolorearen, hots, gorriaren alde. Bestalde, artekariak 100 70ari kantatzen badu, 70 jarri eta 100 € irabaziko dituen apustu egilea bilatu nahi du. Aldiz, 50 100i kantatzen badu, 100 jarri eta 50 € irabaziko dituen apustu egilearen bila dabil.\nPartida bat BERTAN BEHERA geratzen bada, markagailua berdinduta egonez gero, apustu guztiak baliogabetzen dira. Era berean, apustua egin eta berehala partida bertan behera geratzen bada, apustu egin berria baliogabetuko da, gutxienez tanto bat egin behar baitute. Markagailuan aldea egonez gero, oso txikia izan arren, une horretan partidan aurretik doan koloreak irabaziko du, partida zer pilotarik utzi duen kontuan hartu gabe. Apustu horiek banaketa proportzional batez kitatuko dira, honako formula hau aplikatuta: BI TALDEEN ARTEKO TANTO ALDEA x 100, GALTZEN DOAN TALDEARI AMAIERAKO MARKAGAILURA IRISTEKO geratzen zaionaz zatitua. Demagun partida bat bertan behera geratzen dela eta une horretan urdinak 30-35 ari direla irabazten, 40 tantora jokatutako partidan. Hala bada, apustuak % 50era kitatuko dira, ehuneko hori horrela kalkulatuta: [(35-30)x100 / (40-30)]. Kasu horretan, gorriek apustuan jarritako erdia ordaindu beharko dute (partida urdinek utzi arren), eta urdinek, berriz, erdi hori kobratuko dute, baina frontoiaren artesaria aplikatuko zaie.


Gennes-sur-Glaize - Wikipedia, entziklopedia askea.\nCanton of Bierné (en)\n47° 51′ 14″ N, 0° 36′ 30″ W / 47.8539°N,0.6083°W / 47.8539; -0.6083Koordenatuak: 47° 51′ 14″ N, 0° 36′ 30″ W / 47.8539°N,0.6083°W / 47.8539; -0.6083\nAzé, Bierné, Châtelain, Fromentières, Grez-en-Bouère eta Longuefuye\n997 (2017ko urtarrilaren 1a)\nGennes-sur-Glaize Frantziako udalerria da, Mayenne departamenduan dagoena, Loirerria eskualdean. 2013an 958 biztanle zituen.\n2007an Gennes-sur-Glaize udalerrian erroldatutako biztanleak 958 ziren. Familiak 348 ziren, horien artean 60 pertsona bakarrekoak ziren (36 bakarrik bizi ziren gizonak eta 24 bakarrik bizi ziren emakumeak), 120 seme-alabarik gabeko familiak ziren, 152 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 399 etxebizitza zeuden, 351 familiaren etxebizitza nagusia ziren, 23 bigarren erresidentzia ziren eta 25 hutsik zeuden. 394 etxeak ziren eta 5 apartamentuak ziren. 351 etxebizitza nagusietatik 278 bere jabearen bizilekua ziren, 70 alokairuan okupaturik zeuden eta 3 doan lagata zeuden; 1ek gela bat zuen, 13 etxek bi zituzten, 54 etxek hiru zituzten, 94 etxek lau zituzten eta 189 etxek bost zituzten. 260 etxek euren parking plaza propioa zuten azpian. 141 etxetan ibilgailu bat zegoen eta 192 etxetan bat baino gehiago zituzten.\nGennes-sur-Glaize udalerriko biztanleria-piramidea 2009an .\n2007an lan egiteko adina zuten pertsonak 608 ziren, horien artean 487 aktiboak ziren eta 121 inaktiboak ziren. 487 pertsona aktiboetatik 456 lanean zeuden (243 gizon eta 213 emakume) eta 31 langabezian zeuden (12 gizon eta 19 emakume). 121 pertsona inaktiboetatik 39 erretiraturik zeuden, 51 ikasten zeuden eta 31 "bestelako inaktibo" gisa sailkaturik zeuden.\n2009an Gennes-sur-Glaize udalerrian 368 unitate fiskal zeuden, 1.011 pertsonek osaturik. Pertsona bakoitzeko diru-sarrera fiskalaren mediana urteko 17.245 euro zen.\n2007an zeuden 27 komertzioetatik, 1 erauzte enpresa zen, 2 janari enpresak ziren, 2 bestelako produktu industrialen fabrikazioko enpresak ziren, 10 eraikuntza enpresak ziren, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 2 finantziazio enpresak ziren, 1 higiezinen enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 igeltseroa zen, 3 margolariak, 3 zurginak, 1 iturgina eta 1 ile apaindegia.\n2000. urtean Gennes-sur-Glaize udalerrian 44 nekazaritza-ustiategi zeuden, 1.958 hektarea erabiltzen.\nLonguefuye (1,6 km)\nFromentières (4,4 km)\nChâtelain (5,2 km)\nRuillé-Froid-Fonds (5,7 km)\nBierné (7,0 km)\nAzé (7,1 km)\nCoudray (7,4 km)\nChâteau-Gontier (7,9 km)\nBNF: 15263897k (data)


Gaztefilm | Fundación Vital Fundazioa\nGazte eta umeentzako zinema jaialdia\nNork ezagutzen ditu haurrak haurrek berek baino hobeto? Jaialdi honekin talde-esperientzia hezigarri bat abiarazi nahi da, non haurrak izango baitira, praktikaren bidez, proiektuaren eragileak.\nGazte eta umeentzako zinema jaialdia-ren proiekzioak beregan hartzen du Gasteizek urtero abenduan. Jaialdi hau bereizten duena, zirkuitu komertzialetik aldentzen den gazte eta umeei zuzendutako ikus-entzunezko obrak erakustearen grina da.\nAukeraketa irizpideak filmen kalitatea, ekliktizismo tekniko eta estilistikoa (animazioa, dokumentala, fikzioa) eta gai aniztasuna izango dira. Gainera, elkartasuna, herrien arteko adiskidetasuna, giza eskubideen arazoak, biolentzia eta migrazioa, gaur egun pil-pilean dauden gaiak izanda, garrantzia berezia dute guretzat.\nJaialdi honen produkzioa, umeekin egindako lantegietan oinarritzen da eta proiektuaren fase ezberdinetan garatzen joango da: filmen aurre-aukeraketa, aukeraketa eta programen komisariotza, komunikazio eta diseinu grafikoa, eta baita programa finalen aurkeztea jaialdiaren publikoari. Horretarako, estu lan egingo da eskolekin, bai lehen zein bigarren hezkuntzak, ikasleen parte-hartze aktiboa lortzeko.\nVital Fundazioak, Zinhezba eta KalakaLab kultura elkarteekin batera, jarduera berritzailea antolatzen du, ume eta gazteentzat. Gaztefilm Fest-ek 18 urtetik beherakoentzako zinema-gunea sortzea du helburu, areto komertzialek eskaini dezaketena ez bezalakoa, beste mota bateko filmak eskaini ahal izateko, eurentzat pentsatuak eta sortuak eta entretenitzeko ez ezik bestelako helburuetarako ere direnak.\nInformazio gehiago gaztefilmfest


Publikatuta: 2022/06/22 09:51 (UTC+2) Azken eguneratzea: 2022/06/22 16:09 (UTC+2)\nErnesto Valverde izango da Athleticeko entrenatzaile berria Jon Uriarte edo Ricardo Barkala buru dituzten hautagaitzetako batek ostiraleko hauteskundeak irabaziz gero. Bi hautagaitzek zabaldu dute asteazken goizean sare sozialetan mezu bana, Valverderekin adostutako akordioa iragartzea helburu.\nHala, lehoien hurrengo entrenatzailea (Marcelino ordezkatuko du) bi hauetako bat izango da: Ernesto Valverde (2003tik 2005era eta 2013tik 2017ra izan zen talde zuri-gorriaren entrenatzailea), ala Marcelo Bielsa, Iñaki Arechabaleta hautagaiak irabaztekotan. Bielsa ere egon da Athleticeko entrenatzaile, 2011tik 2013ra.\n#AukeratuBarkala #ProyectoContenidosPersonas #AthleticClub pic.twitter.com/dM3jFQXhjw\n¿ Ernesto VALVERDE\n¿¿ #IZANathletic #IlusioBerriBat pic.twitter.com/BHIH1tM42v\nBere web-orrian argitaratu eta sare sozialen bidez zabaldu duten ohar baten bidez, Jon Uriarteren hautagaitzak nabarmendu du Ernesto Valverde dela, haren iritziz, "egonkortasun handiena eman dezakeen entrenatzailea" Athleticerako. "Apustu arriskutsuagoak baloratu ditugu, proiekturako moldaketa egokia zutenak, baina duela aste batzuk ondorioztatu genuen Ernestoren pieza lehen taldean behar genuela gure proiektua egonkortasunez eraikitzen hasteko", adierazi du Uriartek.


Udalak | Zero Zabor\nDonostian martxan daude zorro konpostagarriak eskuratzeko makinak\nDonostian hilabete bukaerarako martxan egongo dira hondakin organikoa kaleko edukiontzi marroietan lagatzeko zorro konpostagarriak banatuko dituzten makinak, Diario Vascok “Las máquinas que expenden bolsas para reciclar están ya instaladas” albistean plazaratu duenez. Organikoa borondatez 5. edukiontzian uztea erabaki dutenek kontainerra irekitzeko balio duen txartel elektroniko berarekin eskuratuko dituzte poltsa biodegradagarriak, hiru hilabetetarako 30. Bestalde, egunkari berak...\nTolosan prestaketan ari dira irailean sistema berria ezartzeko\nPosted in Derrigorrezkoa edukiontzi txipdunetan, Udalak\nDiario Vascok “La empresa especializada Id Waste distribuirá los nuevos contenedores” kronikan zabaldu du Tolosako udalak abuztuan emandako urrats berriaren albistea: ID Waste enpresa katalanari esleitu dio organikoarentzako kaleko edukiontzi berriak eta etxeetarako balde eta poltsa konpostagarriak hornitzeko enkargua. Aurretik udalak Dorlet enpresa arabarri erosia dio organikoaren eta errefusaren bilketa kontrolatuko duen sistema informatikoa. Irailerako denak prest egon behar...\nAzkoitian hasi dira zabor nahasiendako edukiontzi handiak kentzen\nPosted in Sistema mixtoa, Udalak\nDiario Vascok zabaldu duenez (Comienza hoy la retirada de contenedores grises y el reparto de cubos) gaur, uztailak 16, hasi dira Azkoitian zabor nahasientzako edukiontzi handiak kaleetatik kentzen. Azkoitiko hondakinak sistema mistoan bilduko dira gaurdanik: errefusa ontzi txiki pertsonalizatuetan utziko da horretarako ipinitako zintzilikarioetan eta gainerakoak kalean lagatako edukiontzi handietan, organikoarena txip elektroniko pertsonalizatuz kontrolatuta. Gaurtik larunbatera bitartean...\nAstelehenetik Aretxabaleta Atez Ate\nAstelehenean, uztailak 14, Aretxabaletan (6.850 biztanle) hondakin bilketa Atez Ate egiten hasiko dira. Sistema berriaren ezaugarriak herritarrei azaltzeko azken bilkura asteazkenean egin zuten, azken urteotan herrira iritsitako etorkinekin. Nork bere organikoa etxean konpostatzen duten familientzako hobariak ere erabaki berriak ditu udalak. Aretxabaleta sistemaz aldatuta, Debagoienan aldaketaren zain dauden bakarrak Arrasatekoak dira eta Elgetakoak, bietan ere udazkenean hasiko direla...\nPasaia Atez Atekoa herri osora zabaltzera: azken mugimendu eta deklarazioak\nPasaiako herria urtea bukatzerako hondakinen Atez Ateko bilketa udal eremu osora zabaltzera doa, aurretik sistema berria Donibanen eta Antxon ezarri ondotik orain San Pedro eta Trintxerpe ere sistema berean abiatuz. Derrigorrezko birziklatzearen kontrako taldeen Gipuzkoako mugimendu nabarmenenak ere hor (eta Azkoitian) ari dira geratzen asteotan. Hemen bildu ditugu orain arte beste albisteetan sakabanatuta eskainitako erreferentziak, azken hiru asteotan gertatuak:\n1 / 681234102030Hurrengoa»


Naturklima Gipuzkoako Klima Aldaketaren Foru Fundazioa da, eta Gipuzkoako Foru Aldundiko Ingurumen Zuzendaritza Nagusiari atxikia dago..\nNaturklima funtsezko bi galderari erantzuteko sortu da batik bat: alde batetik, zer-nolako arazoari egin behar diogu aurre Gipuzkoan? Eta, bestetik, zeintzuk izan behar dute gure lehentasunak horrelako fenomeno bati erantzuteko?\nNaturklima Gipuzkoako gobernantza klimatikoaren funtsezko eragile izateko fundazio gisa eta izaera publikoko diziplina anitzeko zentro gisa eratu da, eta Klima Aldaketaren aurka Borrokatzeko Gipuzkoako Estrategia du lan esparrua.\nHiru jarduera nagusi ditu:\nKlima Aldaketaren Gipuzkoako Behatokia. Behatokian, klima aldaketak mundu osoan eta bereziki gure lurraldean eragiten ari den ondorioen jarraipena egiten da. Datuak, azterlanak eta informazio zehatza behar dira klima aldaketa Gipuzkoako eremu jakin batzuetan -kostaldean eta itsasertzean, nekazaritzan, turismoan, garraioan- eragiten ari den ondorioei buruz. Oso ondo jakin behar dugu zein den gure kalteberatasun maila eta zer-nolako ondorioak ekar dakizkigukeen klima aldaketak, toki mailan hartu beharreko neurri zehatzak lehenbailehen hartzeko.\nAurkezten zaizkigun erronkei aurre egin ahal izateko eta, horrela, trantsizio ekologikoan aurrera egiteko, fundazioak EKONOMIA ZIRKULARREKO eta TRANTSIZIO ENERGETIKOKO proiektu zehatzak sustatzen eta bizkortzen ditu. Proiektu horiek Gipuzkoako enpresei pizgarriak ematea proposatzen dute, ekonomia berde baterantz aurrera egiteko irizpideak onar ditzaten, eta, horrek, lurraldean enplegua sor dezan.\n2021etik aurrera abian egongo diren Klima Aldaketari buruzko Gela Birtualari eta Dokumentazio Zentroari esker, interesa duen edonork eremu horretako azken berrikuntzak ezagutu, eta hezkuntza eta informazio programazioan parte hartzeko aukera izango du.\nAnalisia eta jarraipena\nGipuzkoako Klima Aldaketaren Behatokiaren helburu nagusia da klima aldaketak lurraldean eragiten dituen inpaktu, arrisku eta kalteberatasunen behaketa, dokumentazioa, analisia eta jarraipena egitea.\nProiektuen diseinua eta garapena\nGure egunerokoan aurrean ditugun erronkei aurre egin ahal izateko eta horrela trantsizio ekologikoan parte hartzeko, fundazioak EKONOMIA ZIRKULARREKO eta TRANTSIZIO ENERGETIKOKO proiektu zehatzak sustatzen eta bizkortzen ditu. Ekimen horien bidez eta Europako hainbat proiektutan parte hartuz, Gipuzkoako enpresak bultzatzen ditugu irizpideak onar ditzaten lurraldean enplegua sortuko duen ekonomia berde baterantz aurrera egiteko.\nIkasgela Birtuala eta Dokumentazio Zentroa herritarrei klima aldaketarekin zerikusia duen guztiari buruzko informazioa ematera eta gai horren inguruan heztera bideratuta egongo dira. Lehentasunez, klima aldaketa eta Gipuzkoako lurralde sisteman dituen ondorioak ezagutu nahi dituzten pertsona guztien kontsultei eta bisitei arreta ematera bideratuta daude.\nGure lurraldean klima aldaketak dituen inpaktuei aurre egiteko gaitasun instituzional, tekniko eta soziala sortzea, gure lurraldearen trantsizio sozio-ekologikorako beharrezkoa den berrikuntza erraztuz eta azkartuz.\nGipuzkoa lurralde eko-arduratsua da, klima aldaketaren ondorioetara egokitzen dena, eta, ekonomia zirkularraren begizta itxi, eta eredu hipokarbonikoa lortu duena, energia efizientzia, energia berriztagarriak, ekoindustriak, mugikortasun jasangarria eta bigarren mailako baliabide berrien aldeko apustua indartuz. Gizarte guztiaren prestakuntzari, hezkuntzari eta kontzientziazioari esker, trantsizio sozio-ekologikoan aurrera egitea lortu dugu.\nPRESIDENTEA ETA INGURUMENEKO ETA\nOBRA HIDRAULIKOETAKO DEPARTAMENTU FORU DIPUTATUA\nPRESIDENTEA ETA INGURUMENEKO ETA OBRA HIDRAULIKOETAKO DEPARTAMENTU FORU DIPUTATUA\nGIPUZKOA, HITZETATIK EKINTZETARA\nGipuzkoa lurralde bereziki kaltebera da klima aldaketaren ikuspegitik. Aurreikuspenen arabera, berotegi efektuko gasen isuriek egungo mailetan jarraitzen badute, itsas maila 29 eta 49 cm artean igo daiteke, eta horrek gure hondartzen heren bat desagertzea eta gure ekosistema guztietan kalte larriak eragitea ekarriko luke.\nNaturklima Fundazioa aldaketa klimatikoaren erronkari Gipuzkoatik erantzuteko jaio da. Berotze globala planeta mailako arazoa da, baina erronka horri aurre egiteko erantzun asko herri mailan eta maila pertsonalean hartzen ditugun erabakiekin lotuta daude. Hori da, esate baterako, mugikortasunaren, lurraldearen erabileren, gure naturguneen kudeaketaren edo garraio publikoaren erabileraren kasua; alderdi horiek guztiek eragin zuzen-zuzena dute kliman.\nNaturklimak Gipuzkoan klimaren eraginei buruzko datu zehatzak eskuratzeko eta ezagutzeko behatoki bat sortuko du. Hori oinarri duela eta Gipuzkoa GK 2050 klima aldaketaren Gipuzkoako estrategiaren arabera, Fundazioak ekonomia zirkularra eta energia berriztagarrien hedapena bultzatuko ditu gure lurraldean. Horrekin guztiarekin batera, kontzientziazio eta sentsibilizazio lana egingo da, herritarren parte hartzerako giltzarria baita.\nKlima aldaketak hitzetatik ekintzetarako pausoa emateko eskatzen digu, eta, Naturklimaren bidez, Gipuzkoa ekintzarako bidean da.\nEnpresa, berrikuntza eta ekintzailetzaren munduan murgilduta, David sinetsita dago negozioak direla tresnarik onena gizarte gisa ditugun erronka handiak konpontzeko (klima-aldaketaren aurkako borroka, adibidez) eta balio partekatua sortzeko, betiere jasangarritasunaren ikuspegitik (ekonomikoa, soziala eta ingurumenekoa) egiten badira.\nDeustuko Unibertsitatean Enpresen Administrazioan eta Zuzendaritzan graduatu ondoren, bere ibilbide profesionala Eko-REC industria-enpresa gipuzkoarrean hasi zuen. Enpresa hori Ekonomia Zirkularreko Europako erreferentea da, eta 6 urtez punta-puntako berrikuntza-proiektuak garatu zituen nazioartean birziklatzearen eta ekonomia zirkularraren esparruan. Eko-REC enpresako etapan zehar, Negozio eta Komunikazio Garapenaren arduraduna izan zen, eta Marketin Digitalaren eta Marketinaren Estrategian trebatu zen, ESDEN Business School-eko bi masterrekin, berrikuntza-proiektuei heltzeko balio erantsia sortzera eta, batez ere, merkatura eta enpresa berriak sortzera bideratutako ikuspegitik.\nIbilbide luzeeneko proiektua EKOMODO izan zen, partikularrentzako eta enpresentzako (opari korporatiboak, esate baterako) diseinu-osagarrien eta osagarrien marka; konpainia nagusian barne-ekintzailetza gisa hasi zen, baina, balio-proposamena eta negozio-eredua baliozkotu ondoren, 2019an ahalmen handiko spin-off gisa eratu zen jasangarritasunaren eta klima-aldaketaren aurkako borrokaren esparruan.\n2020ko urrian, David Naturkliman sartu zen.\n23 urteko esperientzia du energiaren eta ingurumenaren sektoreetan, eta zientzia biologikoetan lizentziaduna da. Fundazioan hasi baino lehen, aholkulari independentea izan zen bi arloetan; garapen zuzendaria, proiektuen koordinatzailea, eta energiaren eta klima aldaketaren arloko arduraduna Kutxa Ekogunean, eta Usurbilgo Lanbide Heziketako Institutuko energia berriztagarrien eta energia efizientziaren zentroaren kudeatzailea. Horrez gain, proiektuen ebaluatzaile izan da Europako Batzordearentzat, Europarako Energia Adimendunaren programaren esparruan.\n5 urteko esperientzia du datu ozeanometeorologikoak prozesatzen eta aztertzen, bai tokian bertan jasotakoak, bai eskualde mailako teledetekzioaren bidez iritsitakoak. Naturkliman sartu aurretik, doktoregoko ikaslea izan da Itsas Zientzien Institutuko Ozeanografia Fisiko eta Teknologikoko Departamentuan, eta Brasil-Malvinas (Atlantiko hego-mendebaldea) elkarguneko eskualdeko zirkulazioaren eta dinamikaren azterketa egin zuen.\n10 urtetik gorako esperientzia du ekonomia zirkularraren eta klima-aldaketaren arloko proiektuetan. Mikel Orive ingeniari tekniko industriala eta ingeniari kimikoa da Euskal Herriko Unibertsitatetik (UPV/EHU). MSc in Water & Wastewater Engineering masterra du Cranfieldeko Unibertsitatik (Erresuma Batua), eta edateko ura horniduran graduondokoa Kataluniako Unibertsitate Politeknikoan (UPC). Fundazioan sartu aurretik, bere ikerketa elikagai-katearen jasangarritasunean bideratu da, Europa, estatu edo eskualdeko I+G+b proiektuak garatuz, zehazki, elikagaien azpiproduktuak teknologia/prozesu aztertzen. Ikerketa hauen ondorioz, hainbat artikulu zientifiko eta argitalpen tekniko burutu ditu.\nIa 29 urteko esperientzia du zuzendaritza laguntzaile gisa (agenda, deiak eta bisitak iragaztea, bidaiak eta ekitaldiak antolatzea, proiektuak eta dirulaguntzak bideratzea, praktikak koordinatzea eta kudeatzea, giza baliabideen departamentua); azken 4 urteetan Nazaret Fundazioko idazkari izan da, eta, lehenago, Nazaret Elkartekoa, eta lanpostuari dagozkion zereginak egin ditu (deialdiak egitea, aktak idaztea, dokumentazioa aurkeztea Fundazioen Erregistroan).\n20009 DONOSTIA info@naturklima.eus - 943 00 50 85


Eta grabatu izan ez balitz? | Ander Perez\nHasiera » Komunikazioa » Eta grabatu izan ez balitz?\nLipdubez saturatu dugu Euskal Herria, eta dirudienez, ez gara horretaz konturatu. Edo ez dugu konturatu nahi izan, ikusgarritasunaren izenean. Baina komunikazio formatu bakoitzak, eraginkorra izan nahi badu, biziraupen mugatua dauka. Eta lipduben bizitza are murritzagoa dela esanen nuke. Finean, berritasuna eta originaltasuna dira egiten dutena lipduba eraginkor. Horregatik komentatu genuen denok, duela pare bat urte, Bartzelonan Herrialde Katalanen independentziaren alde eginiko lipduba hura, artean, askok ikusitako lehenegoa. Horregatik ekarri genuen gurera, berria zelako, eta gure erara moldatu genuen han hemenka. Eta horregatik funtzionatu zuten lehenbiziko lipdub horiek guztiek funtzionatu zuten moduan. Baina indargune nagusia berritasuna duen edozerk bezala, errepikatu ahala eraginkortasuna galdu du komunikazio formatu horrek. Dagoeneko ez gaitu horrenbeste erakartzen. Indarra galdu du.\nYoutuberen aroan bizi gara, eta youtuben dena egotea nahi dugu. Eta azkartasun horren zurrunbiloan jirabiraka ari garela, sarri ez gara konturatzen grabazioak baino grabatutako horrek duela garrantzia. Herrira mugimenduak milaka pertsona bildu zituen larunbatean Durangon, eta herritarrak bilakatu zituen adierazi beharreko mezuaren protagonistak, urtarrilaren 12an Bilbon egoteko deialdiaren igorle, herri komunikazioa maila gorenera eramanez. Durangoko kaleetan bildutako herritar horiek guztiek esperientzia eder bat partekatu zuten haien artean, istorio bat, eta giro ederrez jantzi zuten Alde Zaharra. Esperientzia kolektibo horrek ematen dio indarra larunbatean Durangon bizitakoari, eta esperientzia hori ez litzateke aldatuko kamara batek han zegoena grabatu izan ez balu. Kamara, azken finean, hango elementu bat gehiago baino ez zen, ez garrantzitsuena.\nLipduba bezalako formatuak aberatsak dira herri mugimenduarentzat, jendearengan jartzen dutelako indarra, benetako protagonistengan. Eta ziur nago larunbatean grabatutakoak bere papera beteko duela, eta abiadura handian altxaraziko duela youtubeko bisita kontadorea, jendarteari euskal preso politikoen eskubideen alde kalera ateratzeak duen garrantzia azalduz. Baina arrakasta horrek ezin du hausnarketa eten. Horregatik, komenigarria litzake lipdub-arengandik ikasitako elementu positiboak gorde eta gauza berriak asmatzeko pausuak ematen hastea, ausardiz, eta hanka sartzeko beldurrik gabe. Originaltasun ezak akabatuko gaitu bestela.\nMaialen | 2012 abendua 10 at 21:15\nArrazoi guztia duzu, Ander. “Mobilipdubzioa” egin behar zutela irakurri nuenean gauza pentsatu nituen. Bat, “beste bat?!”. Eta bi, “izena #wtf handi bat da”. Baina tira, Durangokoa ikusi dudanean itzela iruditu zait, duela urtebete (edo bi?) Durangoko Azoka zela eta egindako hura baino askoz ere hobea. Ez dago kolorerik bien artean. Baina zuk esan bezela, garrantzitsuena bertan parte hartu zutenek bizi zuten momentua da, istorioa, eta herri sentimendu bizi baten bozgorailua.\nBaina arren, ez dut besterik nahi. Bila ditzagun bestelako formatu batzuk…\nXabi | 2012 abendua 10 at 21:22\nBa zer nahi duzu esatea: Manifestazio bat baino askoz ere alaia eta erakargarriagoa da, denboran irauten du, manifa batera joango ez litzatekeen jendea biltzeko ahalmena du (oso interesgarria azken hau, azken lipdub hoentan sekula manifa batetan ikusi ez dudan jendea ikusi batut…).\nLipdubaren originaltasuna inplikatzen den jendearena da, haietariko askok aparteko unibertsoan bizi direnak izan daitezkelako.\nDena den, baduzu arrazoia originaltasun ezak akabatuko gaituela esaten duzunean. Baina oraindik lipdubari bide luzea gelditzen zaiolakoan nago. Manifaren formatua bai dagoela erreta…\nAitzol | 2012 abendua 10 at 22:34\nBat nator aipaturiko gehientsuenaz. Nik uste Lipdub honek lipdupen azkenak behar duela gurean, erakargarri egiteko aniztasunetik eta jende kopuru aldetik gaitz baita azken hau gainditzen.\nHala ere, aitortu behar dut artikulua izenburuak deituta irakurri dudala, eta penaz geratu naiz, “eta grabatu izan ez balitz?” galderaren osteko erantzunaren zain, intriga horrekin.\nAzkenik Xabi, ez dut uste (lehen parrafoan idatzi dut) Lipduben kontua gehiago luzatu behar (ahal) denik, eta manien kontura, hortan bai ,ados, bada bai garaia sormenari bide eman diezaiogun, eta bertsu hitz erabiliegietan, diskurtsoetan, komunikatuetan, jendaurreko hitzaldien entonazioan,…\ntatxus | 2012 abendua 10 at 22:53\nAdos aipatutako iritziekin. Azken Lib dub honetan lan handia egin du Herrirak kualitatiboki (errespetuz , euskal kulturaren la crem de la crem zegoen bertan)zein kuantitatiboki eta beraz zaila izango da “gainditzea”. Era berean aro digitala eta masa borroka uztartzea lortzen du ederki. Gainera modu alai eta irudimentsuan…\nEHk Independentzia | 2012 abendua 11 at 1:46\nAdos, baina Lip-Dub-en defuntzioa sinatu baino arinago, arantzatxo hau kendu behar genion geure burueri (horrela setizen dut nik neuk behintzat). Vic-ekoaren ostean hortxe ibili gara imitatu ezinean (Durangoko iazkoa nahiko eskaxa geratu zan), eta orain bai, lasai gertu gaitezke eta beste gauza batzutara dedikatu.\nsarrailh | 2012 abendua 12 at 21:21\nSarritan irakurri dut, komunikazioari eta mobilizazioei dagokionez, gauza berriak asmatu behar direla, hau edo bestea gehiegi erabili dela, “saturatu” egin garela. Baina inori ez diot irakurri ZER egin behar dugun.\nLip Dub gehiegi egin direla irakurtzeak arritzen nau. Zenbatetan hartu dugu parte? hainbeste izan dira? pentsa zenbat manifa, kontzentra, mitin, omenaldi-monotono egiten diren gurean, astero astero. Hoiekin ez dugu bukatu behar? Euskararen alde Donostian egin zen manifa guztiz aspergarria izan zen, paseotxo bat, baina Lipdubetaz saturatu gara? ez dut ulertzen.\nIkusentzunezkoen munduan bizi gara, eta herri mugimenduek esparru hauek esplotatu behar dituzte. Lipdubak auzolanean egiten dira, parte-hartzaileak dira, alaiak dira! eta gainera internet bidez mezua zabal dezakezu.\nZer egin behar ez den esaten dioen gurú asko ikusten dut eta ideia original eta berritzaileak aurkezten dituen gutxi. Ideia berri guztiak ongietorriak izan daitezela, baina bitartean lipdub gehiago behar ditugu! gero eta parte hartzaileagoak!\nAnder Perez | 2012 abendua 13 at 11:05\nFormatuak euren artean nahastu eta konparatzea arriskutsua izan daiteke. Lipdubez saturatu garela esateak ez dakar gainerako formatuen defentsa, eta beraz, ados nago manifak, mitinak edo bestelakoak birpentsatu eta birmoldatu beharko liratekela ahal den neurrian. Edonola, esan dudan moduan, formatuak ez dira elkarren artean konparagarriak, eta manifestazio edo mitin baten oinarri eta indargunea ez da ezustekoa eta berritasuna;lipdubarena bai, ordea. Beraz, behin eta berriz errepikatuz gero, hondatu eginen dugu lipdubak errentagarria izateko duen amu hori, originaltasuna.\nBestalde, ni ez naiz inolako gurua, eta beraz, ez dagokit niri zer egin behar den esatea, zer egin behar ez den esatea ez dagokidan moduan. Nik nire iritzia baino ez dut eman eta nik dakidala, lipdubak antolatu eta parte hartu duten milaka pertsonenganako (ni barne) errespetu handiz.\nXomorro | 2012 abendua 13 at 10:17\nEgia esan, nik ere mobiLIPDUPzioaz aitu nuenean ere belduertu egin nintzen. Emaitza txukuna iruditu zait.\nPentsatu nahi det bi helburu zituela: jendeak parte hartzea (aurreko iruzkin betean esaten den bezala, beste ekimen batzuetan parte hartuko ez lukeen jende bat gerturatu daiteke) eta bideoaren zabaltzea, Urtarrilaren 12ko deialdia zabaltzeko.\nEta uste det bi helburuak bete direla. Eta antolatzaileak zoriontzeko moduan gaudela, ez baita baterae errexa horrelako ekimen bat antolatu eta emaitza hori izatea.\nBaina hemendik aurrera? Bada, uste dut ekimen bakoitzak bere helburuak izan beharko dituela, eta ekimenean bildu dezakegun jendeaz gain, difusioan iritsi gaitezkenaz ere pentsatzen jarri beharko ginakela…\nInterneten bilatzen hasi eta ideiak biltzen joan gaitezke (street marketing, viral marketing,…) Gauza pila dago egina, ez naiz kopiatzeaz ari, moldatzeaz baizik 😉 )\nAurrekoa hau nola egin zuten\nZARAren manikien ekimen bat\nIbon Meñika | 2012 abendua 13 at 12:22\nIbon Meñika nauzue, Herrira-ko kidea eta pasadan larunbatean Durangoko azokaren harira Herrira-k buruturiko lip dubaren antolatzaileetariko bat. Agur bat guztioi ezer baino lehen!\nZer esatea nahi duzue, interesgarria iruditzen zait hausnarketa hau eta zinez Anderri eskertzen diot, honi buruz idatzi eta bere iritziaren bidez, gainontzekooi berea emateko tartea plazaratu izanagaitik.\nFormatoak garrantzia du, ziur baietz. Eta gure partetik mobilipdubzioa deitzearen bidez ekimenari, nolabait, izaera bat eman nahi genion: alegia, preso eta iheslarien etxeratzearen aldeko mobilizazio bat egitea.\nBigarrenik, sektore eta jende ezberdinaren inplikazioa bilatzen genuen eta eskertzekoa da horretarako izan dugun harrera: abeslari, musikari, aktore, ikusentzunezko, idazle, kirolari… ugarien jarrera itzela izan delako. Eta dena urtarrialren 12ko manifestazio orokorra indartzeko modu bat bilakatuz.\nBestalde, masibotasuna bilatzea eta jende guztiaren parte hartzea, aldarrikapen berdinarekin eta positiboan garatzea zen gure asmoa.\nLip duba? guzti hau lantzeko aitzakia, besterik ez (eta guztia aldi berdinean).\nBere zabalpena sarean? ezinbestekoa. Ikusle bihurtuz mobilizazioan partaide bihurtzen zarelako, apika.\nBaina ziurrenik dena erlatibizatu beharko genuke. Niretzat garrantzitsuena, bi osagai direlako: presoen etxeratzearen bidean urrats txikitxo bat egin dugula, eta bestetik, berton egon zirenengan poso bat utzi zuela; alegia, larunbatean ez zuela amaierarik izan ekimenak. jende ugari aktibaturik atera zen, gogotsu, gauzak egiteko asmoarekin. Originaltasuna bilatu behar da, noski baietz,; baina iraunkortasuna eta inplikazioan oinarriturik. Gaur, larunbatean denon artean sortarazitako ilusio, emozio eta gogo hori aktibazio herritarrean bilakatu bada eta urtarrilak 12ko manifestaziora joatea pentsaturik ez zuen herritar bat, orain joango bada, gu pozik eta asebete!\nBilbon elkar ikusiko gerelakoan, aguir bero bat denoi!


Joseph Mikelestorena: Zerura nai duenak ar dezaken bide erraza\nZerura nai duenak ar dezaken bide erraza\nBertsio informatiko honen egilea: J. Urtzelai Lasaga.\nZERURA NAI DUENAK\nAR DEZAKEN BIDE ERRAZA\nDON JOSEPH Mikelestorenak agertua,\nIruñean: Martin Joseph Rada-ren Etxean\nONGI BIZITZEKO MODU LABUR-ERRAZAK\nGoiz oroko otoitza\nNERE JAUNA, TA Jangoikoa, milla esker, sortu ninzanetik onara, zure eskutik artu ditudan ondasun, ta fabore guziak gatik. Zure izenean nere egun onetako hitz, asmo, gogo, ta lan on guziak. Indazu Jesusen Bihotzeko amorea gatik diranak ongi egiteko grazia. (Nai duenak bere animaren, nai duenak geiena zor dien Purgatoriokoen faboretan ofrezituko ditu.) Jesus maitea, ez dedilla egun onetan bekatuaren loirik nere bihotzean sartu: ala eskatzen dizut zure Bihotzeko amorea gatik. Aita gurea, ta Abe Maria, etc.\nGuztiz garbia zaran, Jesusen Ama maitea, lagun zakizkit egun hau garbiró pasatzen. Iru Abe Maria, etc.\nNerekin zabilzan Aingeru guardiakoa, nere izeneko, nere debozioko Santu, ea Zeruan arkitzen zarazten guziak, izan zaitezte egun nere lagunzalle onak. Aita gurea, ta Abe Maria, etc.\negin behar diran, zenbait gauza\nJan otordu, guzietan. Aita gurea, ta Abe Maria, etc. Jesusen Bihotzeko amore penen izenean.\nOrdu-oro Jesusen Ama Birjinari Abe Maria, etc. Irabazten dira berrogei eguneko induljenziak. Abe Maria esan ondoan, esaten ba-da.\nJesus, maitatzen dut zure Bihotza, eta eskez nago Birjiña Amari, lagun dakidan orain, ta beti.\nBeste berrogei egunekoak irabazten dira ordu oro, eta noiz-nai esatearekin. Jesus maitea, zure Bihotzari non nai, ta nion baño geiago Aldareko Sakramentuan zor diodan, amoreari eranzutea gatik, nai nikezu eman nere bihotz oso osoa.\nAl dezun, egunean, enzunen duzu Meza bat. Ezin bazoazke Elizara, enzungo dituzu gozoz, ta deseoz egun artan munduan ematen diranak.\nEgun oro esain duzu itxekoekin, edo kanpoan bazabilza, bakarrik, Ama Birjinaren Rosario santua.\nZere Bearri-begiez, zere mingain, ta bihotzaz idukiko duzu, bekatuz loitu ez ditezen, egun guzian kontu.\nArratsean etzin baño, len ekusiko duzu, zertan, edo nola pasatu dezun eguna: arkitzen ba-duzu, zenbait gauzetan utsegin dezula, eskatuko diozu Jainkoari barkazioa, eta esain dezu Akto Kontriziozkoa gisa onetan.\nNere Jesu-Kristo Jauna, Jainko, ta Gizon egiazkoa, nere Kriadore, ta Redentorea zeren ona zaran, ta maite zaitudan gauza guzien gañean, damu dut zu ofendituaz: nai ditut konfesatu nere bekatu guziak, beren okasio, ta bide gastoekin, zure grazia, edo lagunzarekin batean.\nAu esan, edo egin ondoan, eskatuko diozu Birjiña Amari iru Abe Mariarekin, gaua pasatzeko, deusetan utsegin bage, gorde zaitzala Jesusen Bihotzean: ta bihotz-onen amoreak gatik esain duzu, Aita gurea, ta Abe Maria, etc.\negin behar diranak\nEtzaitzu hasterik joain, baruren bat, edo zerbait mortifikazio egin bage. Konfesatuko zara haste oro, amabostetik amabostera, ogeiean, bein, edo beranduenean illetik illera.\nEz dezazula jai-igandeetan Meza nagusira joan bage utzi. Ez dezazula bezperetara falta, ez ta Rosario santu, edo beste edozein deboziozko lan, edo obretara ere.\nEgun oitan irakurriko dezu zerbait, edo leituko libru onen batean. Irakurzen ez pa-dakizu, irakur-zalleren bati ori zure aitziñean eragiñen diozu.\nEgizu urteoro urteko Konfesio jenerala.\nOkasio gaisto etatik iges egiteko, etsaiaren, ta aragiaren tentazioak garaizeko, ta mundu eroa oiñ pean erabilzeko, ekarriko duzu noizean bein zere gogora, zure bizitza, ta egunak laburrak dirala: zure bizitzan egiten dezun guziaz, il bezain laster, eman behar diozula, deus gordeko etzaion Jainkoari kontu esta, eta arrigarria, ta kontu au ongi ematen\nEz-pa-dezu, beharko duzula, Jainkoa Jainko den artean, edo beti egosten, ta erretzen egon infernuan.\nlurra bere gauzekin,\neriotzak uzten ditu\nKontu andi, kontu gogor,\nni zu emateko nago,\nez non dakit, ez nola.\nKontu hau pasatuko da\nNon zabilza, zertako da\nanbat bekatu itsusi?\nAsko da bat, Infernuan\nerretzeko zu beti.\nZure begi loi zikiñak\nEgoin dira lerturik,\nzure zain, eta zure ezurrak,\nsu, ta gar biurturik.\nSuzko lanzez belarriak,\nbihotza ilzez josirik,\nsabela idukiko dezu\npozoi, ta azufre egiñik.\nBeti tiratuko dizu\narrak eroriko dira\nAngo suak, ango garrak\nedain dituzu beti:\nmilla suge, zapo dira\nmai artako janari.\nOdol muñak irakiten,\nezur zañak urturik,\naragi guzia egoin da\nikatz egin, ta errerik.\nOtso tzarrak, bas-urdeak\nan ortzak zorrozturik,\nurratu, ta lerturik.\nKONFESATU BAÑO LEN\nLenbizikoa: bekatuen kontua ongi ateratzea. Bigarrena bekatuen gañean ziñezko damu, ta urrikimentua artzea, zeren diran Jainko guztiz mitagarri baten kontra egiñak, edo zeren eskua ematen dioten, Jainkoari, Zerua kendu, ta Infernuan beti erretzen idukitzeko, oriek egiten dituena. Irugarrena: ez berriz bekatuetara itzulzeko, ta bekatuen okasio gaistoetatik iges egiteko, egiazko asmo, edo propositu sendo bat artzea.\nKonfesatzera zoazenean ongi begira zazu, zertara zoazen, ta nórekin hitz egitera. Aserretua dadukazun, Jainko andiarekin bakeak egitera zoaz.\nBere lekuan, ta bere esku guziarekin dadukan Konfesore Jaunarekin hitz egitera zoaz. Hitz egiozu, bada, begi-bihotz humillekin. Ez diezagozula deus ere gorde; guzia dakien Jainkoa begira dago, osoro erraten ba-dituzu zere obenak, eta bihotza damuz, ta proposituz betea dadukazula, guzi guziak barkatzeko, bere hume maite zu egiteko, graziaz, edo doaiez betetzeko, bekatuarekin galdu dituzun ondasun, edo merezimentu guziak itzultzeko, ta sekulan aserretu ez palitzaitzu bezain, zurekin adiskide gelditzeko. Baña erran behar den gauzarík, gordetzen badiozu, leneko bekatu guziekin, ta egiten duzun konfesio gaistoaren kate izugarri batekin loturik utziko zaitu, ta len baño eserreago geldituko da zurekin.\nOngi artzen den absoluzioak berekin dakartzi, Kristo Jaunak gugatik isuri Zuen, odolaren merezimentuak. Merezimentu oriekin, iturrian ongi beraturikako oiala baño, obeki garbitzen da, behar bezala konfesatzen denaren anima. Konfesatzera zoazenean, egizu kontu, Kristo Jauna ill zen Kalbario Santura zoazela, an eman zuen odol guzia, edo odolaren balioa zere bihotzean artzera, ta dituzun, animako loi guziak kenzera.\nKONFESOREAREN OÑETARA BAÑO LEN\nerran behar den, otoitza\nAh, nere Jainko maitea, badakizu, bai, zein gaistoa nazan ni, ta zein gogorra! Zere graziaren golpez bera zadazu arrizko bihotz hau, onetan sar dedin zure amorea, ta ar ditzadan begitan egin ditudan, ta egin nitzakeen bekatu guziak. Aita Eternoa, zure Seme maiteak eraman zituen neke-doloreak gatik, barkatuak gerta bitez arren nere bekatuak. Ez diezagozula begiratu nere biotz gogorrari, begira zagozu dolorez, nere kulpak gatik, erdiratua dagoen, Jesus onarenari. Ez niri begiratu bakarrik, begira zadazu nere kulpak bere gañ artu dituen zure Seme arekin batean. Onèn eskuetan utzi ditut nere gauzak. Onen Bihotzean nai nuke sartu nere bihotza, itzuli liezadan nere bidebageen, nere oben, ta kulpa damuz urturik, zure begietara atera ledin, zuri damurik emain ez-dizun gisan, edo estaduan. Ala gerta dedilla, ta irabaz dezadala nik, artzera noan absoluzioarekin batean, zure bendizio santua, ta grazia.\nKonfesatu ondoan erran behar dena\nMilla, ta milla esker Jainko maitea, zeren, lotua nen dukaten, bekatuen kate izugarriak urratu, ta autsegiñak utzi dituzun: Ez dut nik indarrik: ez dakit nola zure Miserikordia, ta Piedadea laudatu: lauda zaitzatela nere izenean Zeruan diran Aingeru, ta Santu guziak. Uste dut, zure laguntzarekin batean, ez nazala berriz bekatuen kate gaistoetara itzuliko. Zeruko Santuak gatik, zere Seme maite, ta onen Ama garbia gatik eskatzen dizut, didazula nere asmo, edo propositu onetan beti irauteko behar dudan grazia guzia.\nKOMULGATU BAÑO LEN\nKomulgazeko zaudenean, begiratuko duzu ongi, edo pensatuko, zertara zoazen, ta nor gana, edo nor datorren zu gana. Zu gana dator Jesus maitea, Jainko, ta Gizon egiazkoa, Aitaren eskoietik dagoena. Zeruaren, ta lurraren jabea, zu egin zinduena, bere eskutik zaduzkana, zu galdu etzindezen, Gizon eginzena, ta zure begiratze, keñu, ta zuk egin, edo asmatu dituzun gauzarik txikienen kontu estu arrigarria artu behar dizuna: Jaun bat guzia dakiena, ondasunez betea, bazterrik bageko anditasuna duena, Zeruan diran Aingeru, ta Santuak begiratze batekin ikara daduzkana; Jaun au bada, da, bokadu egiñik zure gana datorrena. Arritua dago Eliza, nola Jainkoa egin zen Gizon, ta sartu zen Birjiñ Ama garbiaren sabelean: Non borruisti Virginis uterum: geiago arritu behar luke, ekusirik sartzen duzula zuk anbat bekaturen suge, ta sierpe iduki dituen zere barren orretan.\nBadakizu nor zaran zu? Zu zara aren begietan aur txar bat, zere ezaguera, edo adimentua itsutasunez, ta illunbez betea dadukazuna, ta zere bihotza bekatuz josai, ta loi egiña. Ekusi zazu, baldin Zenturion, edo Soldaduen nagusi gizon prestu Ebanjeliko ura ez-pazen trebe Kristo Jauna bere etxean artzera, nola trebe izain zaran zu Kristo Jauna bera zere itxe, edo barren zikin orretan artzeko? San Pedrok, zeren, gaistoa zela, zeritzan, etzion utzi nai oñak garbitzen; utziko diotzazu zuk beldurrik bage, dakizun bezain gaistoa zerala, oñak, eta den guzia bere Jainkotasunarekin zere barrenean sartzen? Etzuen uste San Juan Bautistak, ken zitzakela Kristo Jaunaren zapatetako lokarriak: Aingeruak berak ez dira behar bezain garbiak aren begietara ateratzeko, ta zu atrebitzen zera, anbat bekatu iduki dituen, zere barreneko leze izugarri orretan artzera Jaun andi ura bera? Alik ongiena garbitu, ta apaindu bage, etzenuke artuko zere etxe txarrean Errege bat; ta Errege guzien Erregea or artezeko, garbitu duzu ongi, ta apaindu birtutez, zere bihotzeko itxe txar, anbat denboraz, bekatuaren zikinkeriz ta pozoiez beterik egondu den ori?\nZertara ore dator zure gana Errege andi ori? Animako eritasun ta beharren azpitik zu ateratzera; zuri zere zorrak barkatzera, zu bere adiskide, ta bere kin bat egitera, ta zuri bere graziaren bizitz ederra ematera.\nBirjiñ Amaren sabelera etorzearekin aditzera eman zuen Kristo Jaunak, anitz nai ziola munduar; ta etorzea rekin bein, ta askotan zure bihotzera, ez du ongi asko, edo klaroki aditzera ematen, nai zaituela zu berea egin, ta ondasunez betea utzi? Ustu zazu bihotza, ta garbitu ongi, ondasun oriekin betea geldi dedin: eska zagozu Espiritu Santuari, bigun diezazula, bere doai, ta birtuteekin, edertu diezazula, ta apaindu, orren Errege andiari eman behar diozun, zure bihotzeko hostatua. Eska zaiezu zere Aingeruari, ta Aldarean arkitzen diran guziei, bai ta Zeruko Santu, ta Santai, ta guzien gañean, artzera zoazen, Jesus onaren Ama maiteari ere, erakutsi diezazutela, zer egin behar dezun Errege andi ori zure itxeratzen denean, ta dagitela berak, zuk egin behar zenukena, ta berak dakiten guzia.\nBihotz bekatuen damuz erdiratu bat eskatzen duzun, Jaungoiko ona, indazu zerorrek, orretarako behar dudan urrikimentu guzia. Ezin ekusi ditut, zu atsekabez bete zaituzten, nere bekatu zikiñak damu guziena ematen didatenak dira, Aldareko Sakramentu Santuaren kontra egin ditudanak, nere komunio gaisto edo probetxu gutxikoak, Elizan bazter etara begira, edo gogoa, Elizaz kanpoan nedukala egoteak, eta zure Gorpuz Santuak anbat aldiz ukitu dituzten nere mihi-ezpañez ain kontu guti idukitzeak, edo anbat aldiz behar ez diràn hitzakin zikintzeak. Zeren Balthasar Babiloniako Errege ark bere main paratu zituen Jerusalengo Elizako Kalizak, galdu zituen bere Inperioko baster andiak, eta il zuten bere etsaiaren soldaduak: zer kastigu merezi dut nik, zeren anbat alditz, nere mingaiñ-ezpañak, anima, ta gorputza loitu ditudan? Bada Jerusalengo Kalizetan Zezenen odola sartzen zen; eta nere Gorputzean Kristo Jainko, ta Gizon egiazkoaren odola. Ah, Jesus ona, lotsaz, ta alkez beterik nator zure mai Santura! zure Bihotzetik nai nuke, nere gaitzak behar duten, erremedioa atera. Loi pitsik ezin eraman duen, ta amorez erretzen dagoen zure Bihotzak garbi dezala nerea; ta dagiela beste ain beste nere mihiarekin, begi, ta beharriekin, ta anima guziarekin, bihotz guzitik, eta osoro maita zaitzadan. Ala gerta dedilla.\nKOMULGATZEAN, TA KOMULGATU-ONDOAN\nKomunioko maiera urbiltzen zaranean urbilduko zara, begiak lurrean dituzula, ta humiltasunez, ta errespetuz beterik. Apezak Hosti Santua agertzen duenean, errain dezu arekin batean, hirur aldiz: Ez naiz ni, Jauna, ez, zu artzeko diña: aski da zuk hitz bat erratea nere anima sendatzeko.\nArtuko dezu goero, nor artzen duen ezagutzen duenak bezala begi bilduekin, ta gogo bihotzak bera gan daduzkatzula.\nArtu orduko joain zara baztertxo batera, edo zere tokira; ta, ezaguturik, zu zarala Sagrario bat., beren Jauna adoratzen, ta maitatzen dauden, Aingeruz ingurutua, zurekin dagoen artean idukiko dituzu oriekin batean, beñere kendu bage, zere begiak, eta bihotza, Jaun andi orri begira, ta egoin zara, zurekin dagoeño, egiten dizun faborea gatik eskerrak ematen, ta dizun amoreari amorez erantzuten.\nOarzen ba zara, edo siñistea galdu ez paduzu, ezagutuko duzu, zure barrenean arkitzen dela, bederatzi illabetez bere sabelean Ama Birjiñak iduki zuen, ta Belengo Portalean otzez, ta negarrez-ikara egondu zen, Jainko Aur-egiña. Zer atsegin, ta kontentua Ama Birjinarena, Jangoiko Gizon hau bere barrenean zedukan denboran, eta gero bere besoetan, gu bekatutik ateratzeko jaiorik ekusi zuenean! Ez dut nik atsegin, ta kontentuz beterik gelditu behar, ekusten dudanean nere barrenean, ta nere animaren besoetan etziñik Jaun andihau bera? San Pedrok erraten bazion, bere aldean ekusi zuen batean, Kristo Jaunari, ken zedilla, ain gizon gaistoaren aldetik, zer esan behar diot nik, nere barrenean sarturik ekusten dudanean?\nEldu da Kristo Jauna ni gana, anitz, dakien, guztiz ona den, ta nai duena egin dezaken Mediku bat bezala. Agertuko diozkat nere begietako, nere beharriko, mingain, ta bihotzeko zauri guziak, sendatuak utzi ditzan, dakien bidez, ta moduz. Agertuko diozkat nere oben, edo bekatuen arrasto, ta ondoreak, guzietatik garbi diezadan nere barrena, edo anima. Eskatuko diot, erakutsi diezadala, ez dakidan, ta jakin behar dudan guzia, ta diezkidala, bera maitatzeko behar ditudan indar guziak. Azkenean utziko diot bere eskuan nere bihotza, ta nazan guzia, guziaz dagien, jabeak bezala, nai duena.\nKristo Jaunaren Ama ekusi zuenean Santa Isabelek bere etxean, nondik (esan zuen) nondik niri, edo zer nola, Jesusen Ama, ni eskustera? Obeki esan dezakezu zuk arriturik guzia, ta amorez zoraturik, Jesus bera etortzen zaitzunean zere bihotzera: nondik niri onenbat fabore? Nondik niri mundu guziaren Jaun, ta Jabea? Nondik niri ni gatik gizon egin, ta il zen Jainkoa? Esan dezaket alaber, Jakob Patriarka Santuarekin; besarka idukiko zaitut nere bihotzean; etzaitut utziko graziz, ta ondasunez bete nazazun artean. Arkitu dut (esan dezaket anima Santarekin) arkitu nai nuena; emen idukiko dut nerekin; ez diot utziko, ni beñere bakarrik uztera, edo ondasunez bete nazan artean.\neman bear diran eskerrak\nNi gana etorri zaran Zeruko Erregea, gaur ta sekula guzian izan zaitez nere bihotzaren Jaun ta Jabe Gaurgero zurea nai dut izan nazan guzi guzia. Zurea den ezkero nere burua, bete zazu Zeruko asmoz, ta pensamentuz; ez dedilla nere gogotik galdu zure eriotzaren, ni gatik eraman dituzun damupenen, ta niri didazun bazterrik bageko amorearen ooitzapena, behartu nazan oroitzapen onek zure Bihotzaren idurira nerea moldatzèra, ta zure damuaren damuz, ta amorearen amorez beterik bizitzera. Zer emain dizut, nere Jaungoiko ona, ni gana etorzearekin zuk egin didazun faborea gatik? Mundu guziaren Errege izana gatik, ni, nik izana gatik Aingeru guzien birtutea; nere birtutea, ta eskua laburrak izain lirake zure esku, ta anditasunaren aldean: zer egiñen dut bada zure begietan ager diteken bideren batez nere ezaguera zuri erakusteko? Sartuko naz Zeruko atsegin, ta gusto guziak bildu dituen zure Bihotzean; onekin, ta nerearekin egiñen dut bihotz bat, eta itzuliko dizut artu dudan diña; ta, nerearen amorea bakarrik orretarako asko ezden ezkero, maitatu nai nuke Aita Eternoan, zure Bihotzaren amore guzia rekin; nai niotzake Bihotz onekin zuk ematen diotzkatzun esker guziak eman; ta orain, ta beti laudatu behar duen bezala, alabatzen egon, bizi nazan artean, ta sekula guzian. Nere Jesus ona, hitzegiozu zuk nere lekuan.\nMEZA ENTZUTEKO MODUA\nGizonak, eta Aingeruak egiten dituzten gauza on guziakin baño, Meza batekin honra geiago ematen zaio Jainkoari. Ez da munduan Mezak adiña balio duen gauzarik. Meza da behar dugun guzia dekarren iturria. Mezan egiten diogu Aita Jainkoari ezin arran ditekeen baliozko present bat: nola bada ùka dezake, ori eskuetan dugula eskatzen zaion gauzarik? Meza enzùn ondoan bearsu gelditzen bagara, izain da, zeren ezdugun enzun behar bezala, edo zeren enzun dugun gogoa Elizaz kanpoan, ta bihotza Jainkoak dakien lekuan dadukagula, ta Jesusen odolaz biziaz, ta eriotzaz kasorik egin gabe. Meza da Jesusen Gurutzeko neke, ta eriotzaren, odol isurtzerik ez dakarren, berritze bat. Enzuten dutenak, egoin dira Mezan, dena urratu, ta odolturik Gurutzean zegoen Jesusi begira baleude bezala, ta gogoan artzen dutela, nola egoin ziran hordu artan, an zeuden, San Juan, ta Birjiña Amaren bihotzak, eta begiak. Onelako asmoarekin Elizan sartzen dena, Mezan egoin da amore, ta nekezko Jesusen Pasio santuko itsasotik gogoa, ta begiak kendu gabe sartuko da Jesusen Bihotzeraño: ta Bihotz orretan ikasiko du, nola bizi egun artan, ta eriotzeko orduraño. Ikasten duena egiten badu, izain du Zerutik, emen behar duena, ta an sekulako gloria.\nMeza asi baño len erran behar dena\nBadakit, Jainko ona, ez natorrela, behar nukean bezala, Meza au enzutera: zerorrek lagundu behar didazu, egiteko hau alik ongiena egiten. Egin nai nuke, fedez adimentua beterik, eta damuzko suan bihotza urtzen dadukadala. Aita, Semea, ta Espiritu Santua, zure izenean, eta nere, ta Purgatoriokoen onerako izan dedilla enzutera noan, ta Jesus maitearen lekuan dagoen, Apaiz Jaunaren eskuz eskeintzen dizudan, oraingo Meza ori.\nEzagutzen dut, nere Jauna, ta Jabea, ni bezain gaizki bizitu denak ez lukela, ni nagoen lekuan egon behar; baña zuk utzi nazun ezkero emen sartzen, Meza ematera doan Apaizaren otoitzekin batean eskatu behar ditut nere bekatuen barkazioa. Aitorzen dut, Ama Birjinaren, S. Migel Aingeru, San Pedro, San Paulo, ta Zeruan arkitzen diran guzien begietan, pekatore nazala, ta agitz andia; bada gaur danik diot, artu ditudala begitan, ta nai ditudala sekulako utzi diranak; era bitarzeko emanik zuri, Jainko maitea, Birjina bera ta gañerako Zeruan diranak eskatzen dizut bihotz humill damuzko batekin, geldi ditezela guziak barkatuak.\nApaiza Aldarera igaten denean\nGarbi zazu Jauna, nere bekatuen loia, enzun dezadan bihotz garbi batekin, asi den, Meza. Bai arren nigatik, eta gañerako Zerukoak gatik ez-pa dere, Aldare orretan bere kutsua, edo relikiak dituzten Santuak gatik.\nKyriek asten diranean\nEz duzu, Jangoiko ona, zer begiratu gure gaizki egin edo bekatuetara: begira zagozu gu gatik, edo gu zorretatik ateratzera Aldare orretan agertuko den zure Seme maiteari: Seme orre gatik eskatzen dizut, barka ditzazula nere utsegiñak, nere oben, ta kulpak, eta ez dezazula utzi zere eskutik, zure eskuak egin zuten, nere anima urrikari hau.\nGloria in Excelsis erran bitartean\nAtsegin ta kontentu Zeruan Jainkoak, eta Jainkoak nai duena egiten dutenak lurrean izan dezatela bake osoa. Aren eskutik artu ditudan ondasun, ta gauzak gatik, nai diozkat eman konta hal baño laudario, ta esker geiago. Dena bere eskutik dadukan, Aitaren Seme bakar, Jesus maitea, bekatuen azpitik ateratzea gatik gu, Jaunkoaren Bildots egiñik Aldarera zatozen gure Salbatzallea, urrikaldu zakizkigu, ta atera gaitzatzu lenbaitlen onenbat loi gaisto, ta karga andiaren azpitik, eta eraman zure edertasuna Zeruan ekustera.\nJesus maiteagatik, aren Amaren, ta egungo Santuaren izenean eskatzen dizugu, Jainko ona, ez dezazula ukatu Apaizak bere, ta gure onerako eskatzen dizunik. Nik eskatzen dizut nere bekatuen damu, ta barkazioa, ta emen, ta Zeruan zu bihotzetik maitatzeko grazia.\nZere Profetei, ta Apostolei Eskritura Santan dagoena erakutsi zenien, nere Jainkoa, lagun zakizkit, orien, ta zure lekuan niri Zeruko bidea erakusteko dauden guzien erranak egiten; bada zure lagunzarekin batean egiteko nago ni gandik nai duzun guzia.\nGoititu naz nere Jaungoikoa, Zeru lurrei adirazteko, behar baliz, emain nukela zure Ebanjelio Santuko egiak gatik nere bizia, dudan bihotzeko odolarekin. Ebanjelioak erakusten didan bidea baizik ez dut nai nik artu. Kopetan, aoan, bularrean egin ditudan gurutzeak aditzera ematen dutena diot gogo guziarekin: diot bada, zere Ebanjelio garbian erakusten didazuna baizik siñistu nai ez dudala, ez dudala nai hitzez adirazi, edo bihotzez maitatu. Badakit, zure hitzak, eta egiak baño len galduko dirala Zerua, ta lurra.\nJauna, sinisten dituz zuk agertu dituzun, ta Elizak erakusten dituen, egi guziak. Siñisten dut zu zarala Jainko bat, eta iru Persona, Aita, Semea, ta Espiritu Santua.Siñisten dut, zu zarala Jainko asierarik izandu etzuena, ta beti iraun behar duzuna, nai duzun guzia egin dezakezuna, ta Zerulurak diran gauzekin egin dituzuna. Siñisten dut, Aitaren Seme bakar gure Jesu-Kristo Jauna, gauza guzietan Aita diñakoa; egin zela gugatik gizon, edo gu, suzko leze arrigarrian erori lekuan, sar gindezen Zeruan. Orretarako jaio zen bere Birjina Ama gandik, bizitu zen lurrean, ill zen gurutzean, illen artetit atera irugarren egunean, ta igan zen Aitaren eskoieko aldera, andik etortzeko onai Zerua, ta gañerakoei irabazi zuten sentenzia ematera. Siñisten dut Espiritu Santua dela Aita, ta Semea bezala, Jainkoa, ta birtuteen, ta Zeruko doaien iturria. Guzia beingoan esatea gatik, siñistenditut, ezin utsegin dezakean, Eliz Ama Santak erakusten dituen, egia guziak. Indazu, Jauna, siñiste bizi bat, ta siñiste onek eskatzen duen bezala bizitzeko grazia.\nJauna, zor dizudan guziari erantzutea gatik, eta begitan artu ditudan, nere bekatuen alde ematen dizut Apaizaren eskuz, diran gauza, guziak, baño, geiago balio duen ta gure zorrak bere gain artu dituen zure Semea. Seme one gatik barkatu behar dituzu nereak ez-ezik, emen nerekin arkitzen diranen, ta Purgatorian daudenen zor guziak; eta ez dezazula eman bage utzi, ni gandik zerbait uste dutenai, behar duten gauzarik.\nGu gana zatozen ezkero, gure Jesus maitea, garbi zazu gure bihotza bekatuen loi ta kutsutik; bada ez dago ongi zure begietan gauza lizunik. Amorez erretzen dagoen zure Bihotzeko sutik eman behar diguzu zerbait, bero dedin gurea, ta maita zaitzagun gogotik. Asko zor dizut, Jesus maitea, bada gu gatik, urtean bein ez-ezik, egun oro, ta egunean anitz aldiz ere, etorzen zara Mezakoan gu gana; ta etorzen zara, gurutzean eman zenuen, odola gure zorren alde zere Aitari eskeinzera. Non arkituko ditugu, zuri zor zaizkitzun eskerrak?\nJesusen, ta gure Aita, Zerua utzi gabe, lurrera dator zure Semea. Ba-dakizu, Seme onek, mundu guziak baño, geiago balio duela. Badakit nik ere, ez dela hau adiña, estimatzen dezun gauzarik. Onenbat estimatzen dezun, zere Semea eman nai dizut Eliza guziaren, Elizako Nagusien, nere Aide, adiskide, ta etsai guzien izenean. Seme bera gatik ekazkitzu zere Elizara, Elizan sartu bagez, galdurik dabiltzan guziak. Gora izkitzu, edo jaso bekatutik, bekatuaren loiean dautzanak. Ar bezate elkar, elkara ikusi nai ez dutenak. Atera bi elkartez Purgatorioko sutik, an erretzen daudenak, eta lenbiziko lekuan Jesusen Bihotza, ta Ama Birjina, geiena maitatu dutenak. Lagun zakizkigu guri, izan gaitezen bizi garaño behar dugunak.\nOrain Apaizaren eskuz zure eskuetarako da gure zorren pagatzalle, zure Seme Maitea. Egunen batean agertu beharko dut nik ere, zuri nere zorren kontu ematera. Ah gaur danik iltzen balira nere asmo, lan, ta gogo gaisto guziak, nere, behar ezdiran, hitzekin! Geroz izain ninzake, zure begietan ager nindekean, presenta. Gu gatik Aldarera zatozen Jesus maitea, egin gaitzatzu bat zerekin. Erre zazu zere suz nere bihotza, ta utzazu guzia zurea dirudiela, izan ez dezan, zuk nai ez duzun asmo edo gogorik.\nHosti Santua goratzean\nAmorez Bihotza erretzen dadukazun, munduko bekatuak kentzen ditutzun, Zerulurrak ondasunez betetzen dituzun, ta Hosti orretan zauden, Jesus maitea, indazu zere sutik zerbait; eta erre zazu nere bihotza, eskeñi diozadan zurearekin batean zure Aitari. Bitartean indazu egin ditudan bekatuen ziñezko damu, ta urrikimentu andi bat.\nKaliza goratzean, ta ondotik\nGuziak gatik isuri ziñan Jesusen, odola, itzali zazu, nere bihotza erretzen Duen, lurreko su zikin gaistoa, ta garbi zadazu bekatuaren loi, ta Kutsuetatik; eta indazu, berriz loiean erori ez nadin, eskua. Niri eskua ematea gatik, besoak gurutzean zabaldu zenituen; infernuko miru gaistoak nere ondotik zebiltzañean, zure Bihotzean gorde nendin, zere bularra idikia utzi zenidan, ta nere bekatuen, loiak kentzeko, zenuen odol guzia eman zenuen, Jesus, hau bein egitea, guti baliz bekala orain berritzen da guzia; bada berritzen da, hal bezala, Meza Santuan, anbat nekerekin eraman zenuen Pasioa. Orduko nekeagatik, betiko amorea gatik, eta oraingo fabore berria gatik, lagun zakitkit nere bizi guziko neke-lanetan, izan ditezen guziak zure begietara ager ditezkeanak.\nHostia Santuarekin Gurutzeak egitean\nGurutzean goraturik munduari begira egondu ziñan, Jesus maitea, begira zagozu bearrean dagoen nere anima tristeari, ta emaiozu behar duen atsegin, konsuelo, ta grazia.\nPater noster esatean\nZerorrek erakutsi zenigun, Aita gureko otoitz edo orazioan eskatzen den gauzarik, uka ezdakidan, nai diet, zure esanak eguteagatik, Jesus maitea, barkatu zure izenean nere etsaiei egin didaten gaizki edo bidegabe guzia; ta indazu ordañez nere kulpen barkazioa.\nAgnus Dei esatean\nMunduko bekatuak kenzeko zere odol guzia eman zenuen, Bildots manso, Jesus ona, balia dakidala odol garbi ori; ken diezadala nere kulpen loi guzia, ta utz nazala indarrez beterik nere pasio, ta aztura gaistoak garaitzeko, ta naì nukean bezala, nere gauza guziak egiteko.\nGorputza gurutzean ill zeneko, animarekin linboko guziak ekustera, ta atsegin ta gustoz betetzera jaitsi ziñan Jesus maitea, atoz arren nere barren illun hau argiz, ta graziz betetzera, edo zauden Aldare orretatik, indazu Komunio Santu batean irabaz nezakean guzia.\nAzken Otoitz, edo Orazioan\nLinbotik atera, ta berrogei garren egunean Linboko ekin Zerura igan ziñan, Jesus gurea, eraman nazazu, deritzazunean, nekezko bizi onetatik, nekerik ez duen zere gloriara.\nZerura zu igatearekin triste gelditu ziran zure Apostolo, ta gañerakoai Espiritu Konsolagarria bidaldu zenien Jesus ona, egizu, datorkidala niri ere, bere graziaren konsueloz betetzera; indarrak arturik, eta emengo nekeak garaitzen ditudala, sar nadin egunen batean, angoen lagun izatera, zure Zeruan. Amen.\nKalbarioko debozioa, Jesusen amak, Jerusalendik asi ta Semearen obí edo Sepulkroraño, egin zuen bidearekin erakutsia da. Jesus onari bide artan gertaturiakoaren señalezat, dauden Gurutze bakoitzean belauniko esan behar da ango otoitz, edo ofrezimentua, Aita gurea, ta Abe Maria-rekin. Jesusen Ama da, munduko bide makurrak, eta josteta zikiñak utzirik, bide au artu nai dutenen gia, edo gidaria. Amabigarren Inozenzio zeritzan Aita Santuak laudatua daduka, ta Induljenziz betea Kalbarioko debozioa. Irabaziko dituenak askotan behar du maiz ibilli emen Jesusen Amaren ondotik.\nKALBARIOKO BIDEA ASITZEAN\negin beharden otoitza\nAstera noan Kalbarioko bidean eman behar ditudan pausuak izan bitez, Jesus maitagarria, zuk Gurutze, pisuarekin zenbiltzala, Jerusalendik Kalbariora eman zenituenen izenean, ta Aita Santuak debozio hau egiten dutenai berezi, edo señalatu diezten Induljenziak irabazteko. Irabazten dudan guzia izan bedi nik geiena zor diedan, edo zuk nai dezun, ta Purgatorioan erretzen daudenen fabore.\nLENBIZIKO GURUTZEKO OTOITZA\nAzoteen ondoan ematen zaio Jesus onari ilzeko Sentenzia\nGaizkigille bat bezala loturik Juezez Juez ibili ziñan, ta azotez urratua utzi zinduzten, Jesus maitea, Pilatosek eman zizun, ta gugatik onzat artu zenuen Gurutzean illzeko sentenzi gogorra gatik, lagun zakitkit eramaten, izaten, ditudan bidebage, txarkeri, ta neke guziak, nere nekatzearekin irabaz dezadan Zeruko atsegin, ta gloria. Amen. Aita gurea, ta Abe Maria, etc.\nBIGARREN GURUTZEKO OTOITZA\nEmaten zaio soñera Gurutzea\nNi nere etzsaien eskuetara ez nadin, zere etsaien eskuetara zaran, ta ni bekatutik ateratzea gatik Gurutze pisu, ta sendor ori soñean daramazun, Jesus ona, indazu zere grazia, ta eskua, nere obenak, eta kulpak behar duten neke-kastiguen gurutzea eraman dezadan gogo on, edo borondate osoarekin, nagoen gero zurekin batean, nekerik bage, ta atsegin gustoz beterik sekula guzian. Amen. Aita gurea, ta Abe Maria.\nErortzen da Gurutzearen azpian\nAndia da nonbait, nere bihotzeko Jesus, nere obenen, ta kulpen Gurutzea; bada ezin jasoz, izanik zu, Jainko gizon indarsua, eroria zautza orren azpian. Lagundu nai nikezu, Jesus maitea, zautzan lekutik jaikitzen. Ba-dakit nola; arinzen dudala zure gurutzea, ta uzten ditudala bekatu guziak. Indazu egin ditudanen damu andi bat, eta berririk ez egiteko, grazia. Hala gerta dedilla. Aita gurea, ta Abe Maria.\nPatzen du Jesusek Ama\nIzandu den semerik onena galtzera zoazen, Ama Birjiña, orra non datorren gurutze pisu bat soñean duela, zurea: ekusi nai ezbadezu odolturik dena, ta izerdiz, ta loiez betea; nai ez-pa dezu, ura horrela ekusteak erdira dezan zure Bihotza, ez da zer begiratu; edo, begiratzen badiozu, izan bedi, berari eskatzeko, nere nekeak ongi eramateko, ta zerua irabazteko behar dudan grazia. Amen. Aita gurea, ta Abe Maria.\nLaguntzen dio Gurutzea eramaten Simon Zirineok\nKalbariora baño len Gurutzepean bizia gal zenezan beldurrez, ta lenbait len Gurutzean iltzez josirik ekusteagatik zu, eman zizuten, lagun egiteko, Simon zeritzan, gizon bat. Zori oneko gizona ori: ta zori onekoa ni ere, artzen ba-ninduzu orrekin batean! Ar nazazu arren orain zere laguntzat, sar nadin gero zurekin batean, Gurutze orretan irabazi behar didazun, Zeruko glorian. Amen. Aita gurea, ta Abe Maria.\nSEIGARREN GURUTZEKO OTOITZA\nGarbitzen dio Beronikak izerdia\nGurutze pisuarekin zenbiltzanean, erortzen zitzaitzun odol, ta izerdia garbitzeko, Beronikak ekarri zizun oialean, zere antza, ta imajiña utzi zenuen. Jesus negez betea, utzazu nere biotzean zure neke guzien señalea, oroi nadin zuri zor dizudanaz, ta nagoen beti eskerrak zuri ematen emen, ta Zeruan. Amen. Aita gurea, ta Abe Maria.\nErortzen da bigarren aldian\nSimon Zirineok laguntzen dizula ere, Gurutzea ezin eramanez, berriz erori zaran, Jesus maitea; orduan artu zenituen ille-tiraka, ta ostiko zikiñak gatik, indazu grazia, ar ditzadan nik zure izenean, lurrean egiten zaizkidan bidebage guziak; nagoen gero zu ekusten zaitudala, atsegin, ta gustoz beterik Zeruan. Am. Aita gurea, ta Abe Maria .\nHitz egiten die Jerusalengo Alabai\nFlakiaz, kargaz, ta nekez beterik zenbilzala, nekatua ez-bazeunde bezala, Jerusalengo Alabai jakin behar zutena erakutsi zenien, Jesus maitagarria, erakus zadazu, zer egin behar dudan, Zeruko bidean ez uts-egiteko, ta bide onetan izan bear ditudan neke guziekin iraun dezadan zure grazian, eriorzeko orduraño: indazu, daramazun neke andia gatik, orratarako behar dudan laguntza, ta eskua. Amen. Aita gurea, ta Abe Maria, etc.\nBEDERATZI GARRENGURUTZEKO OTOITZA\nErortzen da irugarren aldian\nBekatuen azpitik atera, ta jaiki nadin, irugarren aldian lurrera zaituen gurutzea rekin zabilzan, Jesus nekatua, lagun zakizquít lenbait len, bekatuen karga utzirik, arin diezazudan Gurutze pisu ori, egin dizuten nere kulpen damu andi batekin, ta irabaz dezadan, gaurgero zu bihotz guziz maitatzeko grazia. Aita gurea, eta Abe Maria.\nAMARGARREN GURUTZEKO OTOITZA\nKentzen diotzate soñekoak\nSoñekorik bage zere burua ekusi zenuenean izandu zenuen lotsa gatik, eskatzen dizut, Jesus maitea, Zerua izarrez, ta lurra lorez estalzen duzun bezala, estal nazazula graziaren, ta birtuteen soñeko ederrarekin, jar nadin, egunen batean, Zeruko eztei garbietako maian Aingeru, ta Santu guzien artean. Aita gurea, ta Abe Maria.\nAMAIKA GARREN GURUTZEKO OTOITZA\nGurutzean ilzatzen dute Jesus\nAsma-al adiña neke rekin ekarri duzun gurutzean itzatutik arkitzen zaran, Jesus Ona, nere bekatuak egin dizuten ohatze edo oi gogorragatik, edo orretan dara mazkitzun nekepenak gatik, egizu arren, geldi dedilla nere bihotza, ta anima pena, ta neke orien damuzko iltzez zure Gurutzean jotsia; beste munduraño ez dut nai zurekin nekatzea beste atsegiñik. Aita gurea, ta Abe Maria.\nAMABIGARREN GURUTZEKO OTOITZA\nIltzen da Jesus Gurutzean\nOiñ eskuetako zaiñak iltzez urratuak, Gorpuza odolez, ta oñazez betea, ta anima nekezko itsaso egiñik, azkeneko asnaseraño iduki zenituen Jesus Ona, badaquít, zere neke guzien artean ez ninduzula zere gogotik utzi. Ez dut nit zuri nondik eman zor dizudana; eman dezakedana, ta gaurgero gogotik emain dizudana da, ni gatik eraman dezun nekearen damu andi bat. Aita gurea, ta Abe Maria.\nAMAIRUGARREN GURUTZEKO OTOITZA\nJesusen Amaren Dolorezko bakartasuna\nNere bekatuak kendu zizuten, zere Seme bakarra illik ekusi zenuenean, nork-nai daki, ama maitea, itsasoa bezain andia izandu zela zure Bihotzeko illuntasuna, ta sentimentua. Damuz nago ni ere, zeren ni gatik galdu dezun, guziak baño geiago balio duen, ta ezin geiagoraño maite zenuen zere semea. Zere Bihotzeko neke andia gatik indazu arren, zure nekeak, eta Semearen eriotza bekatu berriekin, berritu gabe bizitzeko grazia. Amen. Aita gurea, ta Abe Maria.\nAMALAUGARREN GURUTZEKO OTOITZA\nJesu Kristoren Sepultura Santa\nBadakit, Jesus maitea, Gorputzean eraman zenituen, nekeak neke andi-gogorrak zirala: ba-dakit, ill ondoan ta illen sepulturara eraman zinduztela; ta badakit, Jainkoa ezezik gizon egiazkoa zarala. Ni gatik eraman dituzun neke andi, ta eriotz gogorra gatik eskatzen dizut, izan nadilla ni, komulgatzen nazan guzietan, zure Sepulkro garbia; ta utzi nazazula zere graziz, ta amorez betea, irabaz dezadan aisa sekulako gloria. Amen. Aita gurea, ta Abe Maria.\nAZKENEKO GURUTZEKO OTOITZA\nAgerzen zaio Madalenari\nNekatua zenbilzanean, Jeusus maitea, zurekin zebillen, zure nekeen sentimentuz beterik, Santa Maria Madalena; ta biztu, edo resuzitatu orduko billatu zenuen, lengo damu sentimentuen alde atsegin andi bat ematera: nai nukenik ere, emendik deitzen nazunean zure arpegi ederra Zeruan ekustea gatik, zure nekeak, eta Pasio santa gogoan ditudala damuz, ta sentimentu onez beterik bizi. Indazu onetarako behar dudana, ta zuk nai dezun guzia egiteko grazia. Aita gurea, etc.\nJESUSEN BIHOTZAREN BEDERATZ-URRUNA\nBederatz-urren hau asi oi da Korpus Kristi egunean, akaba dedin Jesusen Bihotzarenean. Anizek egin oi dute illoro ere, asitzen dutela illaren azkeneko ostegunean, akabatzeko ill berriaren lenbiziko ostiralean.\nBederatz-urrena egiten den egunetan egin behar dira, beste egunetan baño, zenbait obra on geiago. Lenbizikoa izan diteke ongi konfesatu, ta komulgatzea. Bigarrena, bost aldiz edo ditekeenetan, joatea Jesus Sakramentatua Elizan ekustera: an dion amorea zenbat estimatzen duen, ta gaizki komulgatzen diranak eman derozten sentimentuen penez dagoela, aditzera ematera.\nIrugarrena, bere mihi, begi, beharri, ta gañerako sendituak kuidadoz gordetzea; ta osasunak laguntzen ba-dio, edo uzten ba-diote egitekoak baruren bat, edo beste ateratzea, edo edozein bidez gorputza zerbait nekatzea.\nLaugarrena, irakurtzen , edo leitzen, eta Jesusen Bihotzeko neke amoretan pensatzen, zerbait denbora pasatzea.\nAl ba-dedi, egin behar da bederatz-urren hau, edo Sakramentu Santuaren, edo Jesusen Bihotzaren Estanparen baten aitzinean, edo abrean Lenbiziko otoitz, edo orazioa asitzen da, ziñatu, taNere Jesu-Kristo Jauna, etc erran, ta ondoan.\nEGUN-ORO LENBIZIKO LEKUAN ESAN BEHAR DEN OTOITZA\nGure Jesus maitea, zure Bihotzari Trinidade guziak eman ziozkan graziazko ondasunak gatik, iguzu zurea dirudien bihotz garbi bana, bederatz-urren onetan eskatu behar dizugun, ta konbeni zaikula zuk dakizun guziarekin.\nLENBIZIKO EGUNEAN BAIZIK ERRAN BEHAR EZ DEN OTOITZA\nGure biotzeko Jesus ona, gure oztasun, ta utsegiteak gu gandik kentzeko zere Biotzean duzun ansia, ta deseo andia gatik, bero zazu zere amorearen suan gure bihotza, ta lagun zaguzu, gure damu, ta sentimentuarekin zure Biotzeko sentimentu, ta nekeak arintzen, ta ez arren ukatu bederatzi urren onetan eskatzen dugun gauzarik. Ala gerta dedilla.\nOrain erran behar dira iru Aita gure, &c. Jesusen Bihotza-ren iru señaleak aditzera ematen duten amore, ta penen izenean.\nEGUN GUZIETAN AITA ETERNOARI EGIN BEHAR ZAION OTOITZA\nAita Eternoa, bitarteko emanik, ezin geiagoraño nai dizun zure Seme maitearen Bihotza, eskatzen dizugu, argi ditzatzula, zu ezagutu, ta maitatzeko, itsuturik bizi diranak; artean, ta beti nai zinduzkegu guzien izenean ezagutu guk, eta gogotik maitatu. Iduki zatzu zere grazian bataiaturik dauden guziak, eta ekarri graziaren argira, argi onetatik urrun dabiltzanak. Ez dezala arren batek ere Jesus ona ezagutu bage, ta maitatu bage gaurgero utzi. Guziak gatik il zen ezkero, guziak sar ditezela bera gatik Zeruan. Beraren Bihotzean sarturik utzi nai genituke gure Aide, ta adiskide, guk zor diegun, ta guri ongi, edo gaizki nai diguten guziak; guziak ar dezaten zure gandik emen grazia, ta beste munduan gloria. Ala gerta dedilla.\nEmen eskatzen da, Jesusen Bihotza bitarteko arturik, erditsi nai den guzia.\nGero erraten da.\nAña. Improperium expectavit Cor meum, & miseriam, & sustinui, qui simul contristaretur, & non fuit, & qui consolaretur, & non inveni.\nV. Discite à me, quia mitis sum, humilis Corde.\nR. Et invenietis requiem animabus vestris.\nDomine Jesu, qui inefabiles Cordis tui divitias Ecclesiae Sponsae tuae singulari dilectionis beneficio aperire dignatus es, concede propitius ut gratiis coelestibus, ex hoc dulcissimo fonte manantibus, corda nostra ditari, ac recreari mereantur. Qui vivis, & regnas in saecula saeculorum. Amen.\nEMEN, TA KOMUNIOKO\negunetan beintzat, erran behar den,\nta anitz balio duen\nJesus-en Anima, birtutez bete nazazu.\nJesus-en Bihotza, amorez erre nazazu.\nJesus-en Gorputza, salba nazazu.\nJesus-en Odola, amorez zora nazazu\nJesus-en Biohtzeko ura, garbi nazazu.\nJesus-en Pasioa, indarsu egin nazazu.\nZure Llagetan zure Biotzaren erdian gorde nazazu.\nEz nadilla ni ortik beñere atera.\nNere eriotzeko orduan deitu nazazu.\nZure gana eraman nazazu.\nZure Santu ekin alaba zaitzadan beti sekula guzian.\nJainkoak gu gana etortzeko, ta bere gana eramateko ate, ta bidetzat artu zaituen, Jesusen Bihotza, egon zaitez beti idikia, ta zabaldua, noiznai sar gaitezen zure Aita gana, zu maitatzeko behar dugun graziaren eske. Iguzu zure penen pena andi bat, eta orain eskatzen dizugun guzia. Ala gerta dedilla.\nUr garbizko iturri Jesusen Bihotz andia, egarriz itotzen gaude, edo zure birtute, ta deboziozko urez ase naiez. Nai genuke denbora berean, Aldare Santuan mundu guziak egin dizkitzun bidebage, edo injurien damu andi bat, baita orain eskatzen dizugun guzia ere. Ala gerta dedilla.\nJesusen Bihotz garbi, birtute, ta Santidadezko ispillu ederra: nai genuke, zuri begira gaudela, hitz, asmo, lan, ta gogo guzietan zure irudiko bihotz batekin gelditu, baita artu ere, gu gatik anitzetan, ta nion baño geiako Aldareko sakramentu Santuan artu dituzun bidebage guzien damu andi bat, egun onetan eskatzen dugun guziarekin. Ala gerta dedilla.\nGure gauza, ta lan onai azkeneko izatea, edo edertasuna ematen diezun, ta Bihotz bera duzun, Jesus on maitagarria, uzten ditugu guziak zure eskuetan, molda ditzatzun, ta utzi zure Aitaren begietara atera ditezkean bekala; ta eskatzen dizugu, diguzula zure eskua, mundukoen eskutik artu dituzun bidebagen damu, ta sentimentu andi bat artzeko, orain eskatzen dizugun faborearekin batean. Ala gerta dedilla.\nBehar duguna Jainkoari eskatzeko Eliz eder bat zere Bihotzean utzi diguzun Jesus, amorez betea: milla esker zuri Eliza onetan arkitzen dugun atsegin, kontentu, ta ditxa gatik. Ortik atera bage, nai genituke gure egunak akabatu; nai genituke, or bizi garala, geren damuarekin zure damua, ta penak arindu, ta zure eskutik behar ditugun gauza guziak artu. Ala gerta dedilla.\nZure izenean, ta zure Bihotzeko amoreak gatik eskatzen zaion gauzarik utzatzen ez dakien Aitaren Seme Jainko Gizon egiazkoa, zu bitarteko emanik, eta zure Aldareko bidebageen damu, ta sentimentuz beterik, eskatzera goaz, erditsi nai duguna. Lagun zakizkigu, uka ez diezagun beñere, eskatzen dugun gauzarik. Ala gerta dedilla.\nGure amorez urtzen zauden, Jesusen Bihotz ederra, nai genuke geldi litezen gure, ta guzien bihotzak su orretan urtuak, amorez erantzuteko zure amoreari. Ez arren hau ukatu, ez eta orain eskatzen dugun gauzarik ere. Ala gerta dedilla.\nGure bekatuen arantza gurutzeak nekez bete zaituzten, Jesus maitea, bete behar dituzu zure Bihotzeko amoreak gatik graziaz, ta Zeruko ondasunez gure bihotz gogor gaistoak. Eman behar diguzu denbora berean, gure bekatu itsusiak zuri eman dizuten tristuraren damu, ta tristura andi bat. Eta ez arren ukatu bederatz urren onetan eskatu dizugun gauzarik. Ala gerta dedilla.\nJESUSEN BIHOTZ MAITEARI\nGure gusto, gure atsegin\ngure Jesus maitea;\nLenik kendu behar dira:\nUra zara, ken itzaku;\nGure amorez betea.\nGure bihotz gaistoan;\nBusti ta ur egiña dago\n[97 eta 98. orrialdeak falta dira]\nDamuz autsi ba-ledi\nNere kulpen arantzekin\nAh ni baldin ba-nengo\nNegar damuz asea!\nGurutze sendor ori:\nKulpa gaisto, ta oben gogor\nJesus ona Aldarean?\nTxarkerien pena nai du,\nJesus zure Bihotza?\nZure nekeen damua?\nSar nadir or Atea.\nZere Bihotz-eko suan


Elorrioko Udaleko garbitzaileek greba mugagabean jarraitzen dute - Elorrio - Anboto.org\nElorrioko Udaleko garbitzaileek greba mugagabean jarraitzen dute\nMaialen Zuazubiskar 2019-05-06 17:24\nElorrioko eraikin, eskola eta lokal publikoetako garbiketa-zerbitzuko langileek greba mugagabea hasi zuten joan zen astean. ELA sindikatuak jakitera eman zuenez, murrizketekin amaitzea, langileen lan-kargetan hobekuntzak egitea eta kale-garbikuntzako langileekiko soldata arrakalagaz amaitzea eskatzen dute langileek.\n"Astebete baino gehiago daramagu greban, eta oraindik ez dugu ez Eulen enpresaren ezta udalaren aldetik inolako deirik jaso negoziaketekin hasteko", salatu dute ELA sindikatuko kideek ohar bidez. Gainera, dagoeneko herriko eraikin publikoetan grebaren eragina nabari dela adierazi dute.\nBestalde, sindikatuak Elorrioko Udalaren jarrera ere kritikatu du. "Udaleko erantzule gorenaren jarrera salatzen dugu, langileokin egindako asanblada batean ohartarazi baitzigun ez zela inolako negoziaziorik egongo greba bertan behera uzten ez bagenuen. Harridura sortzen diguten hitzak dira, ezkerreko jarrerak defendatu beharko lituzkeen pertsona batengandik baitatoz, lan-baldintzak hobetzea aldarrikatzen duten langileen mobilizazioak errespetetatu beharko lituzkeen pertsona, hain zuzen", esan dute.\nElorrioko udal eraikinetako garbiketa zerbitzuko langileek greba mugagabea hasi dute\nMaialen Zuazubiskar api 29 Elorrio Zaldibar\nEulen enpresak azpikontratatuta duen zerbitzuko langileek egunero egingo dituzte elkarretaratzeak udaletxean, eskolan eta beste zenbait eraikinetan.\nGreba mugagabea arazoa konpontzeko "irtenbide zentzuzkoena" ez dela, eta berriro langileekin negoziatzeko nahia azaldu du Elorrioko Udalak\nMaialen Zuazubiskar api 29 Elorrio\nElorrioko eraikin, eskola eta lokal publikoetako garbiketa-zerbitzuko langileek greba mugagabea hasiko dute gaur.


Judge Name Ideas Audience's Perspective | Martech Zone\nAsteartea, abuztua 11, 2009 24ko apirilak 2016, igandea Adam Txiki\nIdeiak izendatzea epaitzerakoan, kontuan hartu benetako munduaren esperientzia, ez aurkezpen sortzaileen sasi-esperientzia. Hona hemen gauza bat: norbaiti izen-ideia bat esan edo erakusten diozunean bere erosketa edo iritzia jasotzeko asmoarekin, ez du alorreko kontsumitzaileak izango duen esperientzia bera.\nIzenen ideiak aurkezten dituzunean, zure bezeroak edo lankideak bere burmuin kontziente eta logikoa funtzionatuko du. Pentsatuko du, "gustatzen al zait?" Jokabide hau ez dator bat bezeroek, inbertitzaileek, langileek, emaileek, erabiltzaileek (eta abar) izango duten esperientziarekin.\nGainera, gogoan izan markaren eta marketinaren industriako jendeak bakarrik ematen duela denbora asko izen baten alde onak eta txarrak bereizten. Beno, izena benetan txarra ez bada behintzat, alegia. Orduan, Joe Consumer-ek sarkasmo festa txiki bat egiten duela ikusiko duzu zure kontura. Baina zure izena arretaz aztertutako marka estrategiari egokitzen bazaio, batez besteko perspektibak ez du milisegundo pasatzen kritika logikoetan.\nErrealitatea da jendeak izenak maila inkontzientean eta emozionalean bizi dituela. Demagun igogailuaren hizkera antzeko zerbait dela:\nKaixo, Jan Smith naiz, Gazillions enpresako bilatzaileen aholkularia. Jendeari sarean nabigatzen laguntzen diot informazio mota egokia bilatzen ari direnean.\nEntzuleak ez du pentsatzen:\nGustatzen al zait izen hori? Ba al du zentzurik? Denek maite al dute izen hori? Izen horrek konpainia honen historia osoa kontatzen al du?\nEz, entzuleak esan diozun guztia prozesatzen ari da (eta ziurrenik egun horretan beranduago egin behar dituen 20 gauzen zerrenda bat zeharkatuz ziur egon zaitezkeen arrastoak bilatzen ditu.) Zure negozioaren edo produktuaren izena da informazio txiki bat besterik ez. Burmuinak harrapatzen duenean, barneko fitxategiak aztertzen lan egiten du izena nolakoa izan daitekeen edo ezberdina den eta lotutako emozioak bilatzeko. Baliteke garunak arrakasta azkarra erregistratzea:\nGazillions. Asko da hori. Soinu dibertigarria da. Ez arrunta. Arriskutsua agian. Gehiago entzun behar.\nEz dut inolaz ere esaten izena ez dela garrantzitsua. Izan ere, zure markaren seinaleztapen sistemaren zati kritikoa da. Izenak tonua jartzen du edo informazioa edo biak eskaintzen ditu. Logotipo bat edo beste edozein ukipen puntu bezala, izen bat jendeak zure inguruan, zure enpresan, zure produktuetan eta zerbitzuetan sortuko dituen irudien eta sentimenduen sarrera da.\nNire iritzia sormen berrikuspenaren ingurune artifizialari buruzkoa da. Zeure burua egiten ari zaren, aholkularitza batekin lan egiten duzun edo aholkularia zaren ala ez, zure iritzia mezu hartzailearen ikuspegitik moldatu behar duzu. Orain, mesedez, irten zaitez eta egin izen ona.\nTags: markabrandingsozietatearen izenaizenaizendatzekoproduktuaren izena\nAug 12, 2009 12: 02 AM\nBlink (Malcolm Gladwell-en liburua) irakurri aurretik erantzun oso desberdina izango nuen. Funtsean, egunero egiten ditugun epaiketa azkarrak hausten ditu.\nBlink irakurri baino lehen esango nuke "galdetu jende pila bati eta ikusi zein den beraien onena", baina gure erabakiak hartzeko prozesua askoz ere subliminalagoa da. Askoz zailagoa da hori kontuan hartuta marketineko erabakiak hartzea.\nNiretzat Blink Bibliako ezagutzaren zuhaitza bezalakoa zen. Ez nago ziur ilunpean geldituko nintzatekeenik.


Villasoundbilbaok sei banda aukeratu ditu ‘mentoring’ faserako - Gazteberri.eus\nVillasoundbilbaok sei banda aukeratu ditu ‘mentoring’ faserako\nVSB mentoring fasean hautatuak izan diren artistak formakuntza espezializatua jasoko dute ekoizpen teknikoa, komunikazioa, jabetza intelektuala edo sustapena bezalako esparruetan\nVillasoundBilbaok ezagutzera eman ditu jaialdiaren hurrengo fasera, mentoring fasera, alegia, pasatu diren sei artisten izenak. Hautatuak izan diren taldeak honako hauek dira: Ben Santana, Las Selvas, Laguna Goons, Tanzzzania, Alai eta Txopet. Talde horietan 15 gaztek parte hartzen dute, 4 emakume eta 11 gizon, eta taldekideen batez besteko adina 25,7 urtekoa da. Talde guztiak bizkaitarrak dira, Alai gipuzkoarra izan ezik.\nVillasoundBilbao tokiko talde eta bakarlari gazteei agerikotasuna ematea helburu duen musika-programa da eta aurtengoa bere bigarren edizioa du.\nVSB mentoring fasean aukeratuak izan diren sei taldeek beren jarduera profesionalizatzeko baliagarria izango duten formakuntza espezializatua jasoko dute. Maiatza eta iraila bitartean hautatuak izan diren gazteak sare sozialetarako edukien ekoizpena, ekoizpen teknikoa, zuzeneko interpretazioa hobetzeko eta optimizatzeko gakoak, jabetza intelektuala edo eskubideen kudeaketa eta sustapena, kontzertuak eta birak eta enpresa sustatzaileekiko harremana bezalako gaien inguruko trebakuntza jasoko dute sektoreko profesionalen eskutik.\nMentoring fasea amaitu ostean, sei taldeetako bat aukeratuko da hurrengo fasera pasatzeko, VSB Tour fasea, hain zuzen ere. Fase horretan, talde horrek estatuko lau hiritan kontzertuak emateko aukera izango du urtearen azken hiruhilekoan.\nPrevious Zabalik da 'Gazte Sortzaileak' beka eskatzeko epea\nNext Buruko minak biztanleriaren % 50 baino gehiagori eragiten dio


Xakea eta gari aleak\nNaturan eta gizartean fenomeno asko zuzentzen ditu hazkunde esponentzialaren legeak. Horrela gertatzen da, adibidez, interes jarraian inbertitu den kapital baten hazkundearen kasuan, edo biztanlerien hazkundean. Alderantziz ere, substantzia erradiaktiboek, beste motatako atomoak sortu eta energia eta erradiazio ionizagarriak sortzeko daukaten desintegrazio erritmoan, lege esponentziala jarraitzen dute.\nFuntzio esponentzialaren definizioa\nFuntzio esponentziala a oinarrian deritzo f (x) = ax forma generikoa duenari, a, eta 1en desberdina den zenbaki positiboa da. Bere definizio propioaz, funtzio esponentzial ororen definizio eremua zenbaki arrunten multzoa da, R.\nFuntzio esponentziala logaritmikoaren alderantzizkoa dela esan daiteke, (36. gaia ikusi) ondorengoa betetzen baita:\nFuntzio esponentzial batzuen adierazpen grafikoa.\nFuntzio esponentziala, oinarriaren balioaren arabera.\nFuntzio esponentzialen propietateak\nFuntzio esponentzial guztientzat, f(x) = ax formakoak, ondorengo propietateak betetzen dira:\n0 balioari eragiten zaion funtzioa berdin 1 izango da beti:\n1en funtzio esponentziala oinarriaren berdina da beti:\nBalio batzuen batuketaren funtzio esponentziala, funtzio horixe bera balio bakoitzari bere aldetik eragindako funtzioen biderkaketaren berdina da.\nKenketa baten funtzio esponentziala, kenkizunari eragindako funtzioa, zati kentzailearen funtzioaren zatiduraren berdina da:\nBereziki interesgarria da f (x) = ex funtzio esponentzialaren kasua. E zenbakia 2.7182818285... balioa duena, matematikoki ondorengo espresioaren joerak duen helmuga bezala definitzen da:\nn-ren balioa haziz doanean infinituraino hurbilduz. Zenbaki hau, logaritmo natural edo nepertarrentzat aukeratutako oinarria da (34. gaia ikusi).\nex funtzioak berezitasun garrantzitsuak erakusten ditu, deskripzio fisiko eta matematikoentzat duen interesa sendotzen dutenak. Horietako bat da bere deribatuaren berdina (41. gaia ikusi).\nEkuazio esponentziala ezezaguna berretzaile gisa daraman ekuazioari deritzogu. Ekuazio esponentzialaren adibide bat izango litzateke: ax = b.\nHorrelako ekuazioak ebazteko bi metodo alternatibo erabil daitezke:\nOinarriaren berdinketa: berreturen propietateak eragitean datza, horrela, ekuazioko bi ataletan oinarri bera ager dadin, ber berretzaile desberdinak:\nBaldintza horietan, ekuazioa ebazten jarraituko litzateke, x=y berdinketatik abiatuta. x = y.\nAldagaiaren aldaketa: ekuazioan agertzen diren berretura guztiak aldagai berriko berreturez ordezkatzea litzateke, jatorrizko ekuazioa, ebazten errazagoa den bat bihurtuz.\ngero, aldagaiaren aldaketa "desegiten" da.\nBestalde, ekuazio sistema bati esponentziala deritzo bere ekuazioren batetan ezezaguna berretzaile bezala agertzen denean. Ekuazio esponentzialen sistemak ebazteko, dagokionean, oinarri berdinketa eta aldagaiaren aldaketa metodoak erabiltzen dira.